open-index/open-wikipedia-markdown huggingface dataset:
কলম্বিয়াৰ নাৰী

১৯৯১ চনৰ কলম্বিয়াৰ সংবিধানত প্ৰতিষ্ঠা কৰা অনুসৰি কলম্বিয়াৰ মহিলাসকলৰ শাৰীৰিক অখণ্ডতা আৰু স্বায়ত্তশাসনৰ অধিকাৰ আছে৷ তেওঁলোকৰ ভোট দিয়া; ৰাজহুৱা পদবীত অধিষ্ঠিত হোৱা; কামলৈ যোৱা; ন্যায্য মজুৰি বা সমান দৰমহা লাভ কৰা; সম্পত্তিৰ মালিক হোৱা; শিক্ষা লাভ কৰা; কিছুমান বিশেষ কৰ্তব্যত সামৰিক বাহিনীত সেৱা আগবঢ়োৱা অধিকাৰ আছে৷ কিন্তু tতেওঁলোকক যুদ্ধ অস্ত্ৰ ইউনিটৰ পৰা বাদ দিয়া হৈছে; আইনী চুক্তিত স্বাক্ষৰ কৰা; আৰু বৈবাহিক, পিতৃ-মাতৃ আৰু ধৰ্মীয় অধিকাৰৰ বঞ্চিত কৰা হৈছে। ২০ শতিকাৰ আৰম্ভণিৰ পৰাই কলম্বিয়াত নাৰীৰ অধিকাৰ ক্ৰমান্বয়ে বিকশিত হৈ আহিছে।

## পৃষ্ঠভূমি
কলম্বিয়াৰ মহিলাসকলে সামৰিক দিশত অতি গুৰুত্বপূৰ্ণ, মূলতঃ সমৰ্থক বা চোৰাংচোৱা হিচাপে কাম কৰি আহিছে৷ যেনে: স্পেনিছ সাম্ৰাজ্যৰ পৰা কলম্বিয়াক স্বাধীনতা লাভ কৰাত গুৰুত্বপূৰ্ণ ভূমিকা গ্ৰহণ কৰা পলিকাৰ্পা চালাভাৰিয়েটাৰ ক্ষেত্ৰত। ৱাইউৰ দৰে কিছুমান খিলঞ্জীয়া গোটে মাতৃতন্ত্ৰবাদী সমাজ এখন ধাৰণ কৰে য’ত এগৰাকী নাৰীৰ ভূমিকা কেন্দ্ৰীয় আৰু তেওঁলোকৰ সমাজৰ বাবে আটাইতকৈ গুৰুত্বপূৰ্ণ। ঔপনিৱেশিক যুগত স্পেনিছ উপনিৱেশিকসকলে খিলঞ্জীয়া গোটৰ মহিলাসকলক অতিশয় লক্ষ্য কৰি লৈছিল। বহুতো খিলঞ্জীয়া মহিলা দাসত্ব, ধৰ্ষণ আৰু নিজৰ সাংস্কৃতিক পৰিচয় হেৰুৱাৰ বলি হৈছিল।
সমগ্ৰ ঔপনিৱেশিক যুগ, ১৯ শতিকা আৰু গণৰাজ্য যুগৰ প্ৰতিষ্ঠাৰ সময়ছোৱাত কলম্বিয়াৰ মহিলাসকলক পুৰুষ প্ৰধান সমাজত গৃহিণী হিচাপে অৱনমিত কৰা হৈছিল। মহিলাসকলৰ শিক্ষা ধনীসকলৰ মাজতে সীমাবদ্ধ আছিল আৰু তেওঁলোকক ৰোমান কেথলিক শিক্ষাৰ অধীনত মঠত মধ্যবিদ্যালয়লৈকেহে অধ্যয়ন কৰিবলৈ দিয়া হৈছিল। ১৯৩৪ চনৰ ১০ ডিচেম্বৰত কলম্বিয়াৰ কংগ্ৰেছে মহিলাসকলক অধ্যয়নৰ অধিকাৰ প্ৰদানৰ বাবে এখন আইন দাখিল কৰে। এই আইনখনে বিতৰ্কৰ সৃষ্টি কৰিছিল আৰু সেই সময়ত মহিলাৰ অধিকাৰৰ সৈতে জড়িত যিকোনো বিষয়তো সংঘাতৰ সূচনা কৰিছিল।
## পাৰিবাৰিক জীৱন
এই দেশত সহবাস অতি সাধাৰণ৷  গৰিষ্ঠসংখ্যক সন্তান বিবাহ-বৰ্হিভূত সম্পৰ্কৰ ফলত জন্ম হয়। ২০০০ চনত ৫৫.৮% জন্ম সহবাস কৰা মাতৃৰ, ২২,৯% বিবাহিত মাতৃৰ আৰু ২১,৩% অকলশৰীয়া মাতৃৰ (সংগীৰ সৈতে বাস নকৰা)ৰ জন্ম হয়। যোৱা দশকবোৰত পাৰিবাৰিক জীৱনৰ বহু পৰিৱৰ্তন হৈছে৷ ১৯৭০ চনত ৬৮.৮% জন্ম বিবাহ-বৰ্হিভূত আছিল;আৰু কলম্বিয়াত ১৯৯১ চনতহে বিবাহ বিচ্ছেদ বৈধ কৰা হৈছিল।
## ঘৰুৱা হিংসা
১৯৯০ চনত কলম্বিয়াই ঘৰুৱা হিংসাৰ বিৰুদ্ধে যুঁজিবলৈ লে ২৯৪ ডি ১৯৯৬ প্ৰণয়ন কৰে। ২০০৮ চনত লে ১২৫৭ ডি ২০০৮ চনত মহিলাৰ বিৰুদ্ধে হিংসা-বিৰোধী এক বিস্তৃত আইন প্ৰণয়ন কৰা হয়। ১৯৯৬ চনত বৈবাহিক ধৰ্ষণক অপৰাধমূলক বুলি গণ্য কৰা হয়। কলম্বিয়াৰ সংবিধানৰ ৪২ নং অনুচ্ছেদত উল্লেখ আছে যে "পাৰিবাৰিক সম্পৰ্ক দম্পতীটোৰ অধিকাৰ আৰু কৰ্তব্যৰ সমতা আৰু ইয়াৰ সকলো সদস্যৰ পাৰস্পৰিক সন্মানৰ ওপৰত ভিত্তি কৰি গঢ় লৈ উঠে। পৰিয়ালত যিকোনো ধৰণৰ হিংসাক ইয়াৰ সমন্বয় আৰু ঐক্যৰ প্ৰতি ধ্বংসাত্মক বুলি গণ্য কৰা হয়, আৰু আইন অনুসৰি সেয়া কাৰ্যকৰী হ'ব।"
## তথ্যসূত্ৰ

শ্ৰেণী:দেশভেদে নাৰী
ধূলাৰ কল দলিওৱা উৎসৱ

**ধূলা সত্ৰৰ কল দলিওৱা উৎসৱ** ব’হাগৰ সাত বিহুৰ দিনা পালন কৰা এক লোক-পৰম্পৰা৷ কামৰূপ জিলাৰ হাজোৰ ওচৰৰে ৰামদিয়াৰ এখন উল্লেখযোগ্য সত্ৰ “ধূলাৰ সত্ৰ’’৷ আহোম ৰজা প্ৰতাপসিংহৰ দিনত “বৰুৱা’’ খিতাপধাৰী ৰামজীৱন নামে এজন লোকে ৰামদিয়াৰ ধূলাপাৰাত “ধূলাৰ সত্ৰ’’ প্ৰতিষ্ঠা কৰে৷ ব্ৰহ্মপুত্ৰ বালি-পলস পৰি অঞ্চলটো ধূলাময় আছিল বাবেই ঠাইখনক ধূলাপাৰা বুলি জনা গৈছিল আৰু পিছলৈ সত্ৰ স্থাপন কৰাত ইয়াক “ধূলাৰ সত্ৰ’’ বোলা হৈছিল৷

ব’হাগৰ ৫ তাৰিখত সত্ৰৰ বিগ্ৰহ উলিয়াই নৱ-বস্ত্ৰ, আ-অলংকাৰেৰে সুশোভিত কৰি নৃত্য-গীত নাম-কীৰ্তনেৰে গোঁসাইক ৰামদিয়াৰ ভঠেলি খোলালৈ নিয়া হয়৷ তাৰ পৰা গোঁসাইক শোভাযাত্ৰা কৰি ওভোতাই আনি সত্ৰৰ নামঘৰত সুমুৱাওতে ভকতসকল দুটা ফৈদত বিভক্ত হৈ বাক-বিতণ্ডা কৰে৷ ভকতসকলৰ এটা ভাগ লক্ষ্মীৰ ফলীয়া আৰু আনটো ভাগ কৃষ্ণৰ ফলীয়া৷ লক্ষ্মীক নোকোৱাকৈ মনে মনে ঘুনুচাৰ ঘৰলৈ গৈ উভতি অহা বুলি লক্ষ্মীৰ নিৰ্দেশত ভক্তসকলে কৃষ্ণ ভক্তলৈ আঠিয়া কল দলিয়াই খেদাখেদি কৰি কৃষ্ণক প্ৰৱেশত বাধা দিয়ে৷ তাৰপিছত কৃষ্ণই জৰিমনা দি গৃহত প্ৰৱেশ কৰে৷ বৰপেটাৰ দৌল উৎসৱৰ “বাঁহ ভঙা’’ আৰু বৰদোৱাৰ দৌল উৎসৱৰ “দুৱাৰ ধৰা’’ প্ৰথাৰ লগত এই উৎসৱৰ মিল দেখা যায়৷
## তথ্য সূত্ৰ

শ্ৰেণী:অসমৰ সংস্কৃতি
চেক গণৰাজ্যৰ নাৰী

চেক গণৰাজ্যই মহিলা নাগৰিকসকলক বিভিন্ন ধৰণৰ নাগৰিক অধিকাৰ প্ৰদান কৰে৷ উল্লেখযোগ্য যে, চেক মহিলাসকলে চেক সমাজত সক্ৰিয়ভাৱে অংশগ্ৰহণ কৰাৰ ইতিহাস বহু পুৰণি। কিন্তু চেক গণৰাজ্যৰ মহিলাসকলে বিশেষকৈ কৰ্মশক্তি আৰু ৰাজনৈতিক ক্ষেত্ৰত লিংগ বৈষম্যৰ সন্মুখীন হৈয়েই আছে।
## ভোটদানৰ অধিকাৰ
আধুনিক চেকিয়াত সৃষ্টিৰ পৰাই মহিলাসকলে ভোটাধিকাৰ লাভ কৰি আহিছে যদিও চেক মহিলাসকল অষ্ট্ৰিয়া-হাংগেৰী সাম্ৰাজ্যত পূৰ্বৰ ভোটাধিকাৰ আন্দোলনত জড়িত আছিল। ১৯২০ চনত চেকোস্লোভাকিয়াৰ ৰাষ্ট্ৰীয় বিধানসভাই সংবিধান গৃহীত কৰাৰ লগে লগে চেকোস্লোভাকিয়াত মহিলাসকলক ভোটাধিকাৰ দিয়া হয়। এই অধিকাৰৰ প্ৰতিশ্ৰুতি ১৯১৮ চনৰ আৰম্ভণিতে চেকোস্লোভাকিয়াৰ প্ৰথম ৰাষ্ট্ৰপতি টমাছ মাছাৰিক দ্বাৰা লিখা "ৱাশ্বিংটন ঘোষণাপত্ৰ"ত দিয়া হৈছিল। এই সিদ্ধান্ত অষ্ট্ৰিয়া-হাংগেৰীৰ ভিতৰত ফ্ৰাণ্টিস্কা প্লামিনকোভা, মেৰী টুমোভা আৰু চাৰ্লট গাৰিগ মাছাৰিককে ধৰি বিশিষ্ট চেক ভোটাধিকাৰবাদীসকলৰ সৈতে ভোটাধিকাৰ আন্দোলনৰ পিছত হয়।চেক ভোটাধিকাৰ আন্দোলন স্বাধীনতা প্ৰচাৰ কৰা জাতীয়তাবাদী আন্দোলনৰ সৈতে শক্তিশালীভাৱে জড়িত আছিল। ১৯২০ চনৰ সংবিধানলৈকে ভোটাধিকাৰ আইনত সংহিতাকৃত নহ’লেও ১৯২০ চনৰ আৰম্ভণিতে চেক নিৰ্বাচনত মহিলা প্ৰাৰ্থীক অন্তৰ্ভুক্ত কৰা হৈছিল। ১৯১২ চনত নিৰ্বাচিত পদবী লাভ কৰা প্ৰথম মহিলা হিচাপে পৰিগণিত হয় ব'জেনা ভিকোভা-কুনেটিকা।
## প্ৰজনন অধিকাৰ আৰু পাৰিবাৰিক জীৱন
চেক গণৰাজ্যত গৰ্ভাৱস্থাৰ ১২ সপ্তাহলৈকে গৰ্ভপাত বৈধ। এই সময়ছোৱাত চেক মহিলাসকলে অনুৰোধ কৰি গৰ্ভপাত কৰিব পাৰে আৰু মাতৃৰ জীৱন ৰক্ষাৰ বাবে বা ধৰ্ষণ বা অনাচাৰৰ ক্ষেত্ৰত গৰ্ভাৱস্থাৰ ২৪ সপ্তাহৰ পিছলৈকে গৰ্ভপাত কৰিব পাৰি।  ২০১৯ চনৰ মে' মাহত চেক নাগৰিকৰ অধিকাংশই বিশ্বাস কৰে যে মহিলাৰ অনুৰোধত গৰ্ভপাতৰ অনুমতি দিয়া উচিত। ২০২১ চনত চুবুৰীয়া দেশ পোলেণ্ডত গৰ্ভপাতৰ অধিকাৰ নিষিদ্ধ হোৱাৰ বাবে চেক কৰ্মীসকলে পোলেণ্ডৰ মহিলাসকলক নিৰাপদ গৰ্ভপাত লাভ কৰিবলৈ চেক গণৰাজ্যলৈ যোৱাত সহায় কৰিবলৈ চিঅ'চিয়া চেচিয়া (বা আণ্টি চেক) প্ৰতিষ্ঠা কৰে।
## ৰাজনৈতিক অংশগ্ৰহণ
প্ৰতিষ্ঠাৰ পৰাই চেক ৰাজনীতিত মহিলাসকলে অংশগ্ৰহণ কৰি আহিছে যদিও আঞ্চলিক আৰু ৰাষ্ট্ৰীয় দুয়োটা পৰ্যায়তে চেক মহিলাসকলৰ ৰাজনৈতিকভাৱে কম প্ৰতিনিধিত্ব পৰিলক্ষিত হৈছে। চেক গণৰাজ্য গঠনৰ পিছৰে পৰা কোনো মহিলা ৰাষ্ট্ৰপতি বা প্ৰধানমন্ত্ৰী নিৰ্বাচিত হোৱা নাই। ২০২১ চনৰ ডিচেম্বৰ মাহলৈকে তিনিগৰাকী মহিলাই প্ৰধানমন্ত্ৰী পেট্ৰ ফিয়ালাৰ মন্ত্ৰীসভাত কাৰ্যনিৰ্বাহ কৰে - জানা চেৰ্নোচোভাই প্ৰতিৰক্ষা মন্ত্ৰী, আন্না হুবাচকোভাই পৰিৱেশ মন্ত্ৰী আৰু হেলেনা লাংছাডলোভাই বিজ্ঞান, গৱেষণা আৰু উদ্ভাৱন মন্ত্ৰী হিচাপে কাম কৰে।
## শিক্ষা
চেক গণৰাজ্যৰ সাক্ষৰতাৰ হাৰ অতি উচ্চ, যিটো মহিলা আৰু পুৰুষৰ ক্ষেত্ৰত একে আৰু ৯৯% (২০১১ চনৰ অনুমান)। কিন্তু মহিলাতকৈ (৯২%) অধিক পুৰুষে (৯৫%) হাইস্কুলীয়া শিক্ষা সম্পূৰ্ণ কৰিছে (OECD 2014)। উচ্চ শিক্ষানুষ্ঠানসমূহত যথেষ্ট পৰিমাণৰ মহিলা আছে কাৰণ ২০১৩ চনত স্নাতক আৰু স্নাতকোত্তৰ ডিগ্ৰীধাৰী ৬০%তকৈ অধিক মহিলা আছিল। অৱশ্যে STEM ডিগ্ৰী তুলনামূলকভাৱে কম হৈয়েই আছে।
## তথ্যসূত্ৰ

শ্ৰেণী:দেশভেদে নাৰী
অসমৰ হাতী দাঁত শিল্প

**হাতী দাঁত শিল্প** () পুৰণি অসমৰ কুটীৰ শিল্প সমূহৰ ভিতৰত অন্যতম আছিল৷ সেই সময়ত অসমৰ হাবিত প্ৰচুৰ পৰিমাণে হাতী পোৱা গৈছিল আৰু হাতীৰ দাঁত আৰু হাঁড়েৰে এই শিল্প গঢ়ি উঠিল৷ আহোম যুগৰ অৰ্থনীতিতো ই বিশেষ ভূমিকা পালন কৰিছিল৷ আহোম যুগত বৈদেশিক বাণিজ্যত হাতী দাঁত প্ৰচুৰ পৰিমাণে ৰপ্তানি কৰা হৈছিল৷ অসম বৃটিছৰ অধীনলৈ যোৱাৰ পিছৰছোৱা সময়ত এই শিল্পৰ প্ৰাচুৰ্য কমি যাবলৈ ধৰে৷ নামনি অসমৰ বৰপেটা অঞ্চল হাতী দাঁতৰ শিল্পৰ বাবে বিখ্যাত আছিল৷ অসমৰ এই শিল্প বৰ্তমান অৱশ্যে লুপ্তপ্ৰায় অৱস্থা পাইছেহি যদিও কেৱল বৰপেটা সত্ৰতেই হাতী দাঁতৰ শিল্প জনা লোক এতিয়াও আছে৷ হাতী দাঁত শিল্পৰ লগত জড়িত লোকসকলক “বক্তাৰ খনিকৰ’’ নামে জনা হৈছিল৷ এই লোকসকলক আহোম ৰজাসকলে যথেষ্ট মাটি-বাৰী আৰু শ্ৰমিক যোগান ধৰি জীৱিকা সুনিশ্চিত কৰাৰ লগতে শিল্পটোৰ বাবে কেঁচামালৰো যোগান ধৰিছিল৷ 

## উপহাৰ
প্ৰাচীন কালৰে পৰা অসমৰ ৰজা-মহাৰজাসকলৰ মাজত উপহাৰ সামগ্ৰীত হাতী দাঁতৰ বিবিধ সামগ্ৰীৰ প্ৰচলন আছিল৷ প্ৰাগজ্যোতিষপুৰৰ ৰজা ভগদত্তই যুধিষ্ঠিৰলৈ আন বস্তুৰ লগতে হাতী দাঁতৰ নাল লগোৱা তৰোৱাল উপহাৰ দিছিল বুলি মহাভাৰতত উল্লেখ আছে৷ কুমাৰ ভাস্কৰ বৰ্মাই ৰজা হৰ্ষবৰ্ধনক হাতী দাঁতেৰে নিৰ্মিত বিভিন্ন বস্তু উপহাৰ হিচাপে দিছিল৷ আহোম যুগতো ৰজাসকলে আন ৰাজ্যৰ লগত সন্ধি কৰিলে অন্যান্য বস্তুৰ লগতে হাতী দাঁতৰ বিভিন্ন বস্তু উপঢৌকন হিচাপে পঠিয়াইছিল৷ চুতীয়া ৰজা নীতিপালে ১৫২৩ চনত সন্ধিৰ প্ৰস্তাৱ দিওঁতে আহোম সেনাপতিলৈ দুখন হাতী দাঁতৰ পাটী উপহাৰ দিছিল৷ ৰুদ্ৰসিংহয়ো দিল্লীৰ সম্ৰাটলৈ কটকী পঠিয়াওঁতে হাতী দাঁতৰ পাটী, বিচনী, ডবা খেলৰ গুটি আদি উপহাৰ দিয়াৰ কথা জনা যায়৷ জয়ধ্বজ সিংহই ঔৰংজেৱলৈ, কমলেশ্বৰ সিংহই ভোটদেশৰ ৰজালৈ মিত্ৰতাৰ চিনস্বৰূপে হাতী দাঁতৰ পৰা তৈয়াৰী বিভিন্ন সামগ্ৰী দিছিল৷
## উৎপাদিত সামগ্ৰী
হাতী দাঁতৰ পৰা থলুৱা পদ্ধতিৰে পাটী, পীৰা, তৰোৱালৰ নাল, কটাৰীৰ ডাব, লাঠি, টেমা, ফণি, সঁফুৰা, আসন, শৰাই, দেৱ-দেৱীৰ মূৰ্তি আদিৰ লগতে আন আন অলংকৰো তৈয়াৰ কৰা হৈছিল৷

## পদ্ধতি
হাতী দাঁত যথেষ্ট টান আৰু নিমজ৷ সেয়ে ইয়াক কটি বিভিন্ন আকাৰ দিবলৈ সহজ৷ হাতী দাঁতৰ বেঁকা ৰূপ থলুৱা পদ্ধতিৰে পোন কৰা হৈছিল৷ বিশেষ অনুপাতত মাটি আৰু গোবৰ মিহলাই তাৰে দাঁতৰ ওপৰত লেপন দি জুইত সেকি দাঁতৰ ভাঁজ পোন কৰা হৈছিল৷

## তথ্য সংগ্ৰহ

শ্ৰেণী:মধ্যযুগৰ অসম
শ্ৰেণী:কুটীৰ শিল্প
খোবা-খুবী

**খোবা-খুবী** () নামৰ এবিধ অপশক্তি অসমীয়া জনসমাজত বিবাহৰ লগত জড়িত এক লোকবিশ্বাস৷ এই লোকবিশ্বাস অষ্ট্ৰিক নৃগোষ্ঠীৰ ফালৰ পৰা অহা৷ বিশেষকৈ অসমৰ উজনি খণ্ডত ইয়াৰ প্ৰভাৱ বেছি৷ কোৱা হয় যে বিয়াৰ বিবাহ বন্ধনত আবদ্ধ হোৱা দৰা-কইনাৰ গাত এই অপশক্তি লম্ভে আৰু তাৰপৰা নিস্তাৰ পাবলৈ বিয়াৰ তৃতীয় দিনা “খোবা-খুবী পুথি’’ পাঠ কৰিলে অপশক্তিৰ প্ৰভাৱ নোহোৱা হয়৷ সেয়ে, অসমৰ ঠাইবিশেষে বিয়াৰ তৃতীয় দিনা “খোবা-খুবী’’ অনুষ্ঠান পাতি পুথি পাঠ কৰা হয়৷ আলষণী নামৰ এবিধ ভূতে লম্ভিলেও “খোবা-খুবী’’ৰ কাহিনী মন্ত্ৰৰ দৰে পঢ়ি জাৰি দিয়া পানী খালে আলষণীৰ কু-প্ৰভাৱ গুচেবুলি লোকবিশ্বাস প্ৰচলিত৷ এই “খোবা-খুবী’’ৰ উৎপত্তি সম্বন্ধে অসমত এটা কাহিনী প্ৰচলিত আছে৷
## কাহিনী
মধ্যযুগৰ শেষৰ ফালে ৰচিত নান্দীপুৰাণমতে, শিৱই কৃষি কৰিবলৈ গৈ ঘৰ-সংসাৰ সকলো পাহৰাত, পাৰ্বতীৰ খং উঠিল আৰু খেতি পথাৰতে থকা আপোনভোলা শিৱক ঘূৰাই আনিবলৈ মহ, ডাঁহ, পো-পৰুৱা আদি সৃষ্টি কৰি শিৱৰ খেতি নাশ কৰিবলৈ পঠিয়ালে৷ তথাপি শিৱক ঘূৰাই আনিব নোৱাৰি পাৰ্বতীয়ে ক্ষোভত শব্দ কৰি নিজেই খেতিপথাৰ নষ্ট কৰিবলৈ গ’ল৷ পাৰ্বতীৰ মুখৰ পৰা ক্ষোভত ওলোৱা শব্দৰ পৰাই দুটা ক্ষোভা আৰু ক্ষোভী নামৰ দুটা অসুৰৰ জন্ম হ’ল৷ সিহঁতে শিৱৰ খেতি পথাৰ এফালৰ পৰা জ্বলাই যাব ধৰিলে৷ তাকে দেখি শিৱই সিহঁতক মাৰিব খোজাত দুয়ো স্তুতি কৰাত শিৱ সন্তুষ্ট হ’ল আৰু দুয়োকে নিলগৰ এটা পৰ্বতত বাস কৰিবলৈ দিলে৷ বহুকাল পিছত হনুমানে লংকালৈ যোৱা সাগৰ বান্ধিবলৈ পৰ্বতখন ডাঙি আনোতে ক্ষোভা-ক্ষোভীও তাৰ লগতে আহিল আৰু ৰামক লগ পাই সিহঁতৰ মুক্তিৰ বাবে প্ৰাৰ্থনা কৰিলে৷ ৰামে সিহঁতক নতুন দৰা-কইনাৰ গাত লম্ভিবলৈ আদেশ দিলে আৰু বিয়াৰ তৃতীয়দিনা সিহঁতৰ কাহিনী শুনালে দৰা-কইনাৰ গাত সিহঁত থাকিব নোৱাৰিব আৰু মুক্ত হ’ব বুলি কৈ পৃথিবীলৈ পঠিয়ালে৷ এই ক্ষোভা-ক্ষোভীয়েই অসমীয়া লোকমুখত পৰি খোবা-খুবী হ’ল৷ ৰামৰ আশীষ পাই সিহঁত তেতিয়াৰে পৰা নৱবিবাহিত দম্পতী বিচাৰি ফুৰিবলৈ ধৰিলে৷ দ্বাপৰ যুগত কৃষ্ণই কুণ্ডিলৰ ৰজা ভীষ্মকৰ কন্য ৰুক্মিণীক বিবাহ কৰি দ্বাৰকালৈ উভতি যাওঁতে তেওঁলোকে গাতে খোব-খুবী দুয়ো লম্ভিছিল৷ কিন্তু লগত গৰ্গমুনি থকাত তেওঁ ধ্যানত সকলো গম পাই খোবা-খুবীক সন্তুষ্ট কৰি বিদায় দিয়ে৷ তেতিয়াৰে পৰা অসমীয়া সমজৰ বিয়াত খোবা-খুবী অনুষ্ঠান পাতি খোবা-খুবী পুথি পাঠ কৰি দৰা-কইনাৰ লগতে আন আন মানুহক শুনোৱা হয়৷

সংস্কৃত ভাষাৰ “খোবা-খুবী’’ পুথিখন লোকেন্দ্ৰ নাথ ভট্টাচাৰ্যই কৰা অসমীয়া অনুবাদ বিবাহৰ এই অনুষ্ঠানত পাঠ কৰা হয়৷

## তথ্য সূত্ৰ

শ্ৰেণী:লোকবিশ্বাস
কিংখাপ

**কিংখাপ** বা **সিংখাপ** হৈছে হৈছে সোণ, ৰূপ আৰু ৰেচমৰ সূতাৰে অলংকৃত কাপোৰ বোৱাৰ এক প্ৰাচীন ভাৰতীয় কলা। ইয়াক **কিমখোৱাব**, কামখাব, হিৰণ্য আৰু পুষ্পলতা নামেৰেও জনা যায়। ইয়াৰ অলংকৰণক কোৱা হয় *জাৰ-বাফ্‌ট*। অসমতো মধ্যযুগৰে পৰা কিংখাপৰ সাজ-পোছাক প্ৰচলিত হৈ আহিছে। কিমখোৱাব মূলতঃ পাৰ্ছী ভাষাৰ শব্দ। অসমীয়া ভাষাত এই শব্দটোৱে অপভ্ৰংশ হৈ কিংখাপ ৰূপ পায়। শব্দ ডট অৰ্গৰ মতে কিংখাপ হৈছে গুণাৰ বন কৰা এবিধ পাটৰ কাপোৰ। আনহাতে *হিৰণ্য* শব্দৰ অৰ্থ সোণ। কাপোৰ বোৱাৰ এই কলাক গুপ্ত যুগত *পুষ্পলতা* (ফুলেৰে গুঠা বস্ত্ৰ) বোলা হৈছিল। মধ্যযুগত অসমৰ অভিজাত শ্ৰেণীৰ নাৰীয়ে কিংখাপৰ মেখেলা আদি পৰিধান কৰিছিল। আহোম স্বৰ্গদেৱসকলেও মেজাংকৰি, গোমচেং আদিৰ লগতে কিংখাপেৰে তৈয়াৰী চোলা পৰিধান কৰিছিল। 

## নামকৰণ
কিংখাপৰ মূল কিমখোৱাব শব্দটো পাৰ্ছী ভাষাৰ পৰা উদ্ভৱ হৈছে। পাৰ্ছী ভাষাত *কম-খোৱাব* শব্দৰ অৰ্থ হৈছে টোপনি কম হোৱা। কিংখাপৰ কাপোৰ ৰুক্ষ হোৱাৰ বাবে এই কাপোৰ পিন্ধিলে টোপনি কম হয় বুলি ধাৰণা কৰা হৈছিল। অন্য অৰ্থত, যি মানুহে এই কাপোৰ দেখা নাই তেওঁ ইয়াৰ বিষয়ে ন্যূনতম কল্পনাও কৰিব নোৱাৰে। সেয়ে ইয়াক কোৱা হয় 'কম-খোৱাব'।

কোনো কোনো সূত্ৰৰ মতে চীনা ভাষাত *কিন* শব্দৰ অৰ্থ সোণ আৰু পাৰ্ছী ভাষাত *খোৱাব* মানে হৈছে সপোন। গতিকে কিমখোৱাব শব্দই একেলগে সোণালী সপোনৰ সূতা অৰ্থ প্ৰকাশ কৰে।

## প্ৰস্তুতকৰণ
সাধাৰণতে ৰেচমৰ কাপোৰত সোণালী বা ৰূপালী সূতাৰে ফুল তুলি কিংখাপৰ কাপোৰ প্ৰস্তুত কৰা হৈছিল। এই সূতাবিলাক কোনো কোনো সময়ত প্ৰকৃত সোণ বা ৰূপৰ সূতা আছিল যদিও অধিকাংশ সময়ত সোণ বা ৰূপৰ পানী চৰোৱা সূতা ব্যৱহাৰ কৰা হৈছিল। 

কিমখোৱাব কলাত আৰৱ তথা পাৰ্ছী সংস্কৃতিৰ পৰশ দেখা পোৱা যায়। ইয়াক উলম্বভাৱে ৰাখি টেপেষ্ট্ৰী শৈলীত বোৱা হৈছিল। ধাতুৰ সূতাৰ সংযোজনৰ বাবে এই কাপোৰ আছিল গধুৰ। এইসমূহ মূলতঃ অভিজাত লোকসকলৰ প্ৰতি লক্ষ্য ৰাখি বয়ন কৰা হৈছিল। বিভিন্ন ফুল আদিৰ নক্সা পাট আদি ৰেচমৰ কাপোৰত ধাতৱ সূতাৰে তৈয়াৰ কৰা হৈছিল। অসমত কিংখাপৰ প্ৰচলন মোগলৰ আক্ৰমণৰ পিছৰ পৰা আৰম্ভ হয়। এই বস্ত্ৰসমূহৰ নক্সাত আহোম ৰাজত্বকালৰ প্ৰভাৱ দেখা যায়। কিংখাপ শৈলীৰ ৰজাদিনীয়া জনপ্ৰিয় নক্সাত মুখামুখিকৈ থকা দুটা সিংহ আৰু এটা ম'ৰা চৰাই দেখা গৈছিল। বৰ্তমান সময়ৰ নক্সাসমূহৰ ভিতৰত গছা, চৰাই, পখিলা আদি প্ৰচলিত। 

## তথ্য সংগ্ৰহ

শ্ৰেণী:বস্ত্ৰ
গোপালেৰ মা

**গোপালেৰ মা** (অনুবাদː গোপালৰ মাক; জন্মːআঘোৰমণি দেৱী;  ১৮২২ – ৮ জুলাই ১৯০৬) বংগৰ সাধু আৰু ৰহস্যবাদী ব্যক্তি শ্ৰীৰামকৃষ্ণৰ এগৰাকী ভক্ত আৰু ঘৰুৱা শিষ্য আছিল। তেওঁৰ জন্মগত নাম আছিল আঘোৰমণি দেৱী, কিন্তু শ্ৰীৰামকৃষ্ণৰ প্ৰতি "গোপাল" বা শিশু কৃষ্ণ হিচাপে তেওঁৰ তীব্ৰ মাতৃপ্ৰেমৰ বাবে শ্ৰীৰামকৃষ্ণৰ ভক্তসকলৰ মাজত গোপালেৰ মা নামেৰে পৰিচিত হ'ল। কেঁচুৱা অৱস্থাত ভগৱান শ্ৰীকৃষ্ণৰ ঐশ্বৰিক দৰ্শন আৰু শ্ৰীৰামকৃষ্ণৰ আদৰ্শৰ প্ৰতি থকা ভক্তিৰ বাবে তেখেত বিখ্যাত আছিল। পিছৰ বছৰবোৰত স্বামী বিবেকানন্দ আৰু ভগ্নী নিবেদিতাৰ লগত অতি ঘনিষ্ঠ হৈ পৰিছিল। জীৱনৰ শেষৰ কেইটামান বছৰ তেওঁ ভগ্নী নিবেদিতাৰ লগত কটাইছিল। 

## প্ৰাথমিক জীৱন
১৮২২ চনত কলিকতাৰ ওচৰৰ কমাৰহাটী নামৰ গাঁৱত এটা ব্ৰাহ্মণ পৰিয়ালত আঘোৰমণি দেৱীৰ জন্ম হৈছিল। তেতিয়াৰ প্ৰচলিত ৰীতি-নীতি অনুসৰি মাত্ৰ ন বছৰ বয়সতে তেওঁৰ বিবাহ হৈছিল যদিও নিচেই কম দিনৰ পিছতে, আনকি বিবাহ সম্পূৰ্ণ হোৱাৰ আগতেই, চৈধ্য বছৰ বয়সত তেওঁ বিধৱা হৈছিল। বিধৱা হিচাপে তেওঁ কমাৰহাটীৰ কৃষ্ণ মন্দিৰত পুৰোহিত হিচাপে কৰ্মৰত ভাতৃ নীলমাধৱ বন্ধোপাধ্যায়ৰ ঘৰত থাকিছিল। মন্দিৰটোলৈ সঘনাই যোৱাৰ সময়ত তেওঁৰ চিনাকি হৈছিল মালিক গোবিন্দ চন্দ্ৰ দত্তৰ পত্নীৰ সৈতে, আৰু তেওঁৱেই গংগা নদীৰ পাৰৰ মন্দিৰৰ বাগিচাত এটা সৰু কোঠাৰ ব্যৱস্থা কৰি আঘোৰেমণিক থাকিবলৈ দিছিল। তেওঁ নিজৰ গহনা আৰু স্বামীৰ সম্পত্তি বিক্ৰী কৰি পাঁচশ টকাৰ ৰাশি এটা বিনিয়োগ কৰে আৰু সেই কম উপাৰ্জন চাৰি-পাঁচ টকাৰে সহজ আৰু চিন্তাশীল জীৱন যাপন কৰিছিল। তেওঁ জীৱনৰ পিছৰ ত্ৰিশ বছৰ সেই সৰু কোঠাটোতে কটায় আৰু অতি কঠোৰ জীৱন যাপন কৰে। তেওঁৰ দৈনন্দিন কাম আছিল ৰাতিপুৱা দুইবজাত সাৰ পাই অজু সম্পূৰ্ণ কৰা আৰু ৰাতিপুৱা আঠ বজালৈকে আধ্যাত্মিক অভ্যাস অব্যাহত ৰখা। তাৰ পিছত তেওঁ কাষৰ কৃষ্ণ মন্দিৰত কাম কৰে, আৰু এইটো ৰাধা মাধৱৰ মন্দিৰ বুলিও জনা যায়। ধ্যান, জপ আৰু নিজৰ নিৰ্বাচিত আদৰ্শৰে শিশু কৃষ্ণৰ সেৱাৰ জৰিয়তে তেওঁ গোটেই দিনটো কোনোবা নহয় কোনোবা ৰূপত আধ্যাত্মিক অনুশীলনত কটায়। ১৮৫২ চনৰ পৰা প্ৰায় ১৮৮৩ চনলৈকে তেওঁ এই দিনপঞ্জীয়েই অনুসৰণ কৰিছিল।সন্ধিয়া তেওঁ মন্দিৰত সান্ধ্য আৰতি বা গোসাঁই সেৱাত অংশগ্ৰহণ কৰিছিল আৰু ৰীতি-নীতি অনুসৰি নিজৰ আৰাধ্যক প্ৰসাদ দিয়াৰ পিছত সাধাৰণ আহাৰ গ্ৰহণ কৰি মাজনিশালৈকে আধ্যাত্মিক অনুশীলন চলাই গৈছিল। তেওঁ বাগিচাৰ ঘৰটোৰ দক্ষিণ-পশ্চিম কোণত থাকিল। নিয়মিত কঠোৰ অভ্যাস আৰু তপস্যাৰ পৰা বিৰতি লৈ তেওঁ ঘৰৰ মালিকৰ সৈতে মথুৰা, বৃন্দাবন, গয়া, বাৰাণসী আৰু এলাহাবাদৰ পবিত্ৰ স্থানলৈ যাত্ৰা কৰে।

## তথ্যসূত্ৰ

## অতিৰিক্ত উৎস
*They Lived with God, by Swami Chetanananda, published by Vedanta Society of St. Louis
*Death of Gopaler Ma
*Gopaler Ma – Biography  [this link is hacked; it is taking me to some other website - Aug 2020]
শ্ৰেণী:ভাৰতীয় নাৰী
শ্ৰেণী:পশ্চিমবঙ্গৰ ব্যক্তি
শ্ৰেণী:ভাৰতৰ ধৰ্মীয় গুৰু
লাহৰিঘাট

উত্তৰ-পূব ভাৰতৰ অসম ৰাজ্যৰ মৰিগাঁও জিলাত অৱস্থিত লাহৰীঘাট এখন সৰু চহৰ।  "লাহৰিঘাট" নামটো "লাহৰি" আৰু "ঘাট" শব্দৰ পৰা উদ্ভৱ হৈছে, যিবোৰৰ ঐতিহাসিক তাৎপৰ্য আছে আৰু চহৰখনৰ অতীতৰ সৈতে ওতঃপ্ৰোতভাৱে জড়িত।

## লাহৰিঘাট নামৰ উৎপত্তি
কিংবদন্তি অনুসৰি আহোম বংশৰ ৰাজত্বকালত এই অঞ্চলত লাহৰি বৰফুকন নামৰ এজন শক্তিশালী মন্ত্ৰীয়ে শাসন কৰিছিল।  তেওঁৰ বীৰ কৰ্মৰ বাবে পৰিচিত আছিল আৰু অঞ্চলটোৰ জনসাধাৰণে তেওঁক অতিশয় সন্মান কৰিছিল।  এদিন লাহৰি বৰফুকনে চিকাৰ অভিযানত গৈ থাকোঁতে বনৰীয়া জন্তুৰ আক্রমণ কৰি থকা এদল মানুহৰ সন্মুখীন হ’ল৷  লাহৰি বৰফুকনে হস্তক্ষেপ কৰি বনৰীয়া জন্তুৰ পৰা জনসাধাৰণক ৰক্ষা কৰিলে আৰু বিনিময়ত ৰাইজে তেওঁৰ প্ৰতি আনুগত্যৰ প্ৰতিশ্ৰুতি দিলে। তাৰে পৰা ঠাইখনৰ নাম লাহৰিঘাট হ'ল।

অন্য এক জনশ্ৰুতি মতে, গাভৰুৱে বজোঁৱা গগণা বিধক কোৱা হয় লাহৰী গগণা (ৰূপহী)। সময়ত লাহৰি গগণাৰ পৰা মুখ বাগৰি গৈ লাহৰিঘাট হোৱাটো নুই কৰিব নোৱাৰি।

## অৰ্থনীতি
বৃহত্তৰ লাহৰীঘাট অঞ্চলৰ বেছিভাগ লোকেই কৃষিজীৱী, কৃষিয়ে হৈছে তেওঁলোকৰ জীৱন নিৰ্বাহৰ সমল। এই অঞ্চলৰ প্ৰধান খেতি হৈছে বৰোধানৰ খেতি।

## তথ্য সংগ্ৰহ
মেন্দিপথাৰ

উত্তৰ-পূব ভাৰতৰ মেঘালয় ৰাজ্যৰ উত্তৰ গাৰো পাহাৰ জিলাত অৱস্থিত মেন্দিপথাৰ হৈছে এখন গাঁও।  ই ছিমছাং নদীৰ পাৰত অৱস্থিত।

## নামৰ উৎপত্তি
ঔপনিৱেশিক যুগৰ পৰাই মেন্দিপথাৰ ৰ এক চহকী ইতিহাস আছে।  ১৯ শতিকাৰ শেষৰ ফালে ব্ৰিটিছে এই অঞ্চলৰ মূল্যৱান কাঠ আৰু চাহ উদ্যোগৰ ব্যৱসায়িক কেন্দ্ৰ হিচাপে প্ৰতিষ্ঠা কৰিছিল।  "মেন্দিপথাৰ" নামটো গাৰো শব্দ দুটাৰ পৰা উদ্ভৱ হৈছে, "মেন" মানে ডাঙৰ আৰু "দি" মানে নদী দ্বীপ।  চহৰখনৰ পৰা দেখা পোৱা ছিমছাং নদীৰ এটা বৃহৎ নদী দ্বীপৰ নামেৰে এই চহৰখনৰ নামকৰণ কৰা হৈছে।

## যাতায়ত
### ৰে'ল
দুধনৈ আৰু মেঘালয়ৰ দেপাৰ মাজত দুধনৈ নদী উপত্যকাৰ মাজেৰে এটা ৰেলপথ ১৯৯২–৯৩ চনৰ ৰেল বাজেটত প্ৰস্তাৱ কৰা হৈছিল। পিছলৈ স্থানীয় লোকৰ বিৰোধিতাৰ বাবে ২০০৭ চনত দুধনৈ–মেন্দিপথাৰলৈ প্ৰান্তিককৰণ সলনি কৰা হয়। অসম আৰু মেঘালয়ৰ ৰে’লৱেলৈ মাটি চম্ভালি পলম হোৱাৰ বাবে ২০১৩ চনলৈকে কাম লেহেমীয়া হৈছিল।২০১৩ চনৰ মাৰ্চ মাহৰ ভিতৰত ভূমি অধিগ্ৰহণৰ কাম সম্পূৰ্ণ হৈছিল।

বৰ্তমান ই পাহাৰীয়া ৰাজ্য মেঘালয়ৰ প্ৰথম আৰু একমাত্ৰ ৰেল ষ্টেচন। ২০১৪ চনৰ ৩০ নৱেম্বৰত ভাৰতৰ প্ৰধানমন্ত্ৰী নৰেন্দ্ৰ মোদীয়ে মেন্দিপথাৰত অনুষ্ঠিত হোৱা অনুষ্ঠানৰ সমাৱেশলৈ ভিডিঅ’ কনফাৰেন্সৰ জৰিয়তে ৰে’ল ষ্টেচনটো উদ্বোধন কৰে।  মেন্দিপথাৰ–গুৱাহাটী পেচেঞ্জাৰ হৈছে মেন্দিপথাৰৰ পৰা যাত্ৰা কৰা একমাত্ৰ ৰে'ল।

## তথ্য সংগ্ৰহ
ইকুৱেডৰৰ নাৰী

**ইকুৱেডৰৰ নাৰী**সকলে () সাধাৰণতে শিশু আৰু পৰিয়ালৰ লালন-পালন আৰু যত্নত জড়িত হয়৷ এই কাৰ্যত পৰম্পৰাগতভাৱে পুৰুষে সক্ৰিয় ভূমিকা গ্ৰহণ কৰা নাই। ইকুৱেডৰত ক্ৰমান্বয়ে অধিক মহিলাই কৰ্মশক্তিত যোগদান কৰি আহিছে, যাৰ ফলত পুৰুষে কিছু ঘৰুৱা কাম কৰি আছে, আৰু নিজৰ সন্তানৰ যত্নৰ লগত অধিক জড়িত হৈ পৰিছে। এই পৰিৱৰ্তন ১৯০৬ চনত এলয় আলফাৰোৰ উদাৰ বিপ্লৱৰ দ্বাৰা বহু পৰিমাণে প্ৰভাৱিত হৈছে, য'ত ইকুৱেডৰৰ মহিলাসকলক কাম কৰাৰ অধিকাৰ প্ৰদান কৰা হৈছিল।১৯২৯ চনত মহিলাৰ ভোটাধিকাৰ প্ৰদান কৰা হয়।

পৰম্পৰাগত সামাজিক গাঁথনিৰ বাবে ছোৱালীবোৰক ল’ৰাতকৈ পিতৃ-মাতৃৰ দ্বাৰা অধিক সুৰক্ষা দিয়াৰ প্ৰৱণতা থাকে। আনহাতে ইকুৱেডৰৰ মহিলাসকলে কম সুৰক্ষা পোৱা যেন লাগে কাৰণ তেওঁলোকে ঘৰুৱা হিংসা, দৰিদ্ৰতা আৰু স্বাস্থ্যসেৱাৰ সঠিক সুবিধাৰ অভাৱকে ধৰি বহু সমস্যাৰ সন্মুখীন হ’ব।

## দৰিদ্ৰতা
বিশেষকৈ গ্ৰাম্য মহিলাসকল দৰিদ্ৰতাৰ দ্বাৰা অসমতাপূৰ্ণভাৱে প্ৰভাৱিত হয়। মহিলাসকল নিবনুৱা হোৱাৰ সম্ভাৱনা বেছি। ২০১৯ চনত ইকুৱেডৰত মহিলাৰ নিবনুৱাৰ হাৰ আছিল ৫.০%, আৰু পুৰুষৰ নিবনুৱাৰ হাৰ আছিল ৩.৩%।২০১২ চনত মুঠ শ্ৰমিক শক্তি আছিল প্ৰায় ৭৩.৯ লাখ লোক।তুলনামূলকভাৱে ইয়াৰ অৰ্থ হ’ল প্ৰায় ১ লাখ ২৫ হাজাৰ ৬৩০ গৰাকী অধিক মহিলা নিবনুৱা হৈ পৰিছে।

২০১৩ চনত চিডিটিয়ে কয় যে গ্ৰাম্য অঞ্চলত মহিলাসকলে মাহিলী ২১৯ ডলাৰ উপাৰ্জন কৰে৷ পুৰুষৰ তুলনাত তেওঁলোকে মাহিলী ২৯৩ ডলাৰ উপাৰ্জন কৰে আৰু চহৰ অঞ্চলত মহিলাসকলে মাহিলী ৪২১ ডলাৰ উপাৰ্জন কৰে আৰু পুৰুষে মাহে ৫২৪ ডলাৰ উপাৰ্জন কৰে। এই পৰিসংখ্যা অনুসৰি মহিলাসকলে মাহিলী পুৰুষতকৈ প্ৰায় ১৩-২৬% কম উপাৰ্জন কৰিছে। ইকুৱেডৰত শ্ৰমিক শক্তিৰ অংশগ্ৰহণো অসমতাপূৰ্ণ৷ মহিলাসকলে ৫৬% আৰু পুৰুষে প্ৰায় ৮৩%  কৰ্মত অংশগ্ৰহণ কৰে, যিয়ে  লিংগৰ মাজত থকা ২৭% ব্যৱধানৰ ইংগিত দিয়ে।

দৰিদ্ৰতা আৰু পুষ্টিহীনতাই মহিলাৰ লগতে সৰু ল’ৰা-ছোৱালী আৰু খিলঞ্জীয়া জনসাধাৰণকো প্ৰভাৱিত কৰাৰ সম্ভাৱনা বেছি। ২০১৪ চনত কৰা এক অধ্যয়নত দেখা গৈছে যে ৫ বছৰৰ তলৰ প্ৰায় ২৩.৯% শিশু অপুষ্টিৰ বৃদ্ধিৰ দ্বাৰা প্ৰভাৱিত হৈছে।জাতিগত ভিত্তিত হোৱা বৈষম্যই লিংগভিত্তিক বৈষম্যৰ সৈতে ক্ৰিয়া কৰে, যাৰ ফলত খিলঞ্জীয়া আৰু কৃষ্ণাংগ মহিলাসকলৰ দৰিদ্ৰতাৰ মাত্ৰা অতি উচ্চ।

## শিক্ষা
পৰম্পৰাগতভাৱে ছোৱালীৰ আনুষ্ঠানিকভাৱে শিক্ষিত হোৱাৰ সম্ভাৱনা পুৰুষতকৈ কম হৈ আহিছে। পৰম্পৰাগত লিংগ ভূমিকাই মহিলাসকলক 'মহিলাৰ চাকৰি'ৰ দিশে লৈ যায়, যেনে: নাৰ্চিং আৰু শিক্ষকতা৷ যিবোৰৰ দৰমহা কম আৰু স্বীকৃতিসূচক প্ৰশংসাও কম।মহিলাৰ সাক্ষৰতাৰ হাৰ এতিয়াও পুৰুষতকৈ কম: ২০১১ চনলৈকে সাক্ষৰতাৰ হাৰ ৯০.২% মহিলা আৰু ৯৩.১% হাৰ পুৰুষৰ আছিল।শেহতীয়া বছৰবোৰত কেইবাটাও কাৰ্যসূচীয়ে খিলঞ্জীয়া ছোৱালী আৰু মহিলাসকলৰ বাবে শিক্ষাৰ প্ৰসাৰ ঘটাইছে।

## ঘৰুৱা হিংসা
ইকুৱেডৰৰ নাৰীৰ ক্ষেত্ৰত ঘৰুৱা হিংসা অতি গুৰুতৰ সমস্যা। *লা লে কনট্ৰা লা ভায়লেন্সিয়া এ লা মুজেৰ ৱাই লা ফেমিলিয়া*(*La Ley Contra la Violencia a la Mujer y la Familia,* মহিলা আৰু পৰিয়ালৰ বিৰুদ্ধে হিংসাৰ আইন) ঘৰুৱা হিংসাৰ বিষয়ে ব্যাখ্যা কৰে। এই আইনখন *কনচেজো নেচনেল দে লাছ মুজেৰেছ ক’নামু* (*Consejo Nacional de las Mujeres CONAMU,* মহিলাৰ ৰাষ্ট্ৰীয় পৰিষদ) আৰু তেওঁলোকে কি বিশ্বাস কৰে আৰু কিহৰ বাবে থিয় দিছে-তাৰ দ্বাৰা বহু পৰিমাণে প্ৰভাৱিত হৈছিল। তেওঁলোকৰ মিছন ষ্টেটমেণ্টৰ এটা মোটামুটি অনুবাদ হ’ল:'মহিলাসকলৰ বাবে সমতাৰ পৰিস্থিতি সৃষ্টিৰ বাবে আমাৰ প্ৰচেষ্টা আৰু সম্পদসমূহক অধিক সমৰ্থৱান কৰা আৰু এনে এখন সমাজ গঢ়ি তোলা য’ত নাৰীক অৰ্থনৈতিক, ৰাজনৈতিক, সামাজিক, আৰু সাংস্কৃতিক জীৱনশৈলীত অন্তৰ্ভুক্ত কৰা হয়। পৰিষদে এখন হিংসামুক্ত সমাজ গঢ়ি তোলাত গুৰুত্ব দিয়ে, এনে এখন সমাজ য’ত মহিলাৰ শাৰীৰিক আৰু মানসিক সুস্থতা সুৰক্ষিত হয়।

## তথ্যউৎস

শ্ৰেণী:দেশভেদে নাৰী
ফিনো পেমেণ্টছ বেংক

সাধাৰণতে ফিনো পেমেণ্টছ বেংক নামেৰে জনাজাত **ফিনো পেমেণ্টছ বেংক লিমিটেড** হৈছে মহাৰাষ্ট্ৰৰ মুম্বাইত মুখ্য কাৰ্যালয় থকা ভাৰতীয় পেমেণ্টছ বেংক।  ২০১৫ চনত নিগমিত হোৱা এই বেংকটোৱে ২০১৭ চনত কাৰ্য্যকলাপ আৰম্ভ কৰে। এই বেংকখন হৈছে ডিজিটেল বেংকিং আৰু বিত্তীয় অন্তৰ্ভুক্তিৰ সমাধান আগবঢ়োৱা বিত্তীয় প্ৰযুক্তি কোম্পানী ফিনো পেটেকৰ সহযোগী।
## ইতিহাস
ফিনো পেমেণ্টছ বেংকক ২০১৫ চনত ভাৰতীয় ৰিজাৰ্ভ বেংকে পেমেণ্ট বেংক হিচাপে কাম কৰাৰ অনুজ্ঞাপত্ৰ প্ৰদান কৰিছিল।  ২০১৭ চনৰ জুলাই মাহত আৰম্ভ হোৱা এই বেংকটোৱে ভাৰতৰ ১৪খন ৰাজ্যৰ ৪১০টা শাখাৰে কাম-কাজ আৰম্ভ কৰিছিল।  ইয়াত চেভিংছ একাউণ্ট, কাৰেণ্ট একাউণ্ট, আৰু ধন স্থানান্তৰ সেৱা আদিৰ লগতে বহুতো বেংকিং সেৱা আগবঢ়োৱা হয়। 
২০১৮ চনৰ অক্টোবৰ মাহত ফিনো পেমেণ্টছ বেংকে আইচিআইচিআই লম্বাৰ্ডৰ সৈতে অংশীদাৰিত্ব কৰি গ্ৰাহকসকলক জীৱন বীমা সামগ্ৰী আগবঢ়ায়।

ইউনিফাইড পেমেণ্টছ ইন্টাৰফেচ (ইউপিআই) আৰু ভাৰত বিল পেমেণ্ট চিষ্টেম (বিবিপিএছ) ব্যৱহাৰ কৰি গ্ৰাহকসকলক ডিজিটেল পেমেণ্ট কৰিবলৈ সক্ষম কৰিবলৈ ভাৰতীয় ৰাষ্ট্ৰীয় পেমেণ্ট কৰ্প’ৰেশ্যন (এনপিচিআই)ৰ সৈতেও সহযোগিতা আগবঢ়ায়।

## সেৱাসমূহ
* চেভিংছ একাউণ্ট - বেংকে বছৰি ৩.৫%ৰ পৰা ৭%লৈকে সুতৰ হাৰত চেভিংছ একাউণ্ট আগবঢ়ায়।

* কাৰেণ্ট একাউণ্ট - ফিনো পেমেণ্টছ বেংকে ব্যৱসায় আৰু কৰ্পৰেটৰ বাবে কাৰেণ্ট একাউণ্ট প্ৰদান কৰে।

* ধন স্থানান্তৰ সেৱা - বেংকে বিভিন্ন মাধ্যম যেনে মোবাইল, ইণ্টাৰনেট বেংকিং, আৰু এটিএমৰ জৰিয়তে ঘৰুৱা ধন স্থানান্তৰ সেৱা আগবঢ়ায়।

* বীমা - ফিনো পেমেণ্টছ বেংকে আইচিআইচিআই লম্বাৰ্ডৰ সৈতে যোগাযোগ কৰি গ্ৰাহকসকলক মটৰ, স্বাস্থ্য, আৰু ভ্ৰমণ বীমাৰ দৰে অজীৱন বীমা সামগ্ৰী আগবঢ়াইছে।

## তথ্য সংগ্ৰহ

শ্ৰেণী:পেমেণ্টছ বেংক
সভা

**সভা** () নামনি অসমৰ ঠায়ে ঠায়ে অনুষ্ঠিত একপ্ৰকাৰ ঋতুকালীন উৎসৱ৷ 
‘সভা’ শব্দৰ আভিধানিক অৰ্থ হ’ল― একেলগে বা মিলিত হৈ শোভা বৃদ্ধি কৰা। হেমকোষ অভিধান মতে সভাৰ অৰ্থ সমাজ। কোনো কাৰ্য কৰাৰ বাবে লগ লগা লোকৰ মেল। 
সভাৰ প্ৰায় সমাৰ্থক শব্দ এটি হ’ল ‘সবাহ’ যাৰ অৰ্থ অনেক লোক গোট খাই কৰা হৰিকীৰ্ত্তন, নৈবেদ্য আদি দি লোৱা বিষ্ণুৰ নাম। 
নামনি অসমৰ ঠায়ে ঠায়ে পাঁচদিনীয়াকৈ অনুষ্ঠিত হোৱা এই সভাবোৰ বৰপেটা, নলবাৰীআৰু কামৰূপৰ বিভিন্ন ঠাইত পালন কৰা দেখা যায়৷ উজনি অসমৰ “সবাহ’’ শব্দৰ পৰাই সভা শব্দৰ সৃষ্টি হৈছে বুলি অনুমান কৰিব পাৰি৷অৱশ্যে সভা আৰু সবাহ, কোনটো শব্দ মূল, তাকে লৈ মতদ্বৈধতা আছে৷ শংকৰদেৱৰ বৈষ্ণৱ ধৰ্মীয় আন্দোলনৰ প্ৰভাৱপুষ্ট এই সভাবোৰ উজনিৰ সবাহবোৰৰ লগত বাহ্যিক পাৰ্থক্য থাকিলেও নীতি আৰু আদৰ্শৰ মাজত পাৰ্থক্য নাই৷ অসমীয়া কৃষকে কৃষিকাৰ্য সামৰি মাঘ মাহৰ পৰা চ’ত মাহৰ প্ৰথম পষেকৰ ভিতৰত এই সভাবোৰ অনুষ্ঠিত কৰে বাবে ইয়াক ঋতুকালীন উৎসৱ বুলি কোৱা যায়৷ কোনো কোনো ঠাইৰ “সভা’’ৰ কাৰ্যসূচীত কৃষিৰ লগত জড়িত আচাৰো পালন কৰা হয়৷
## বিধি
`সভা’বোৰ অনুষ্ঠিত কৰাৰ কিছুমান নিৰ্দিষ্ট বিধি আছে৷ সভাৰ পাঁচোটা দিনতেই বেলেগ বেলেগ কাৰ্যসূচী পালন কৰা হয়৷ পাঁচোটা দিনক বেলেগ বেলেগ নামে জনা যায়৷ প্ৰথম দিনটোক “গন্ধ’’, দ্বিতীয় দিনাক “দ্বিতীয় সভা’’, তৃতীয় দিনাক “ভৰ সভা’’, চতুৰ্থ দিনাক “চেৰা সভা’’ আৰু পঞ্চম দিনটোক “সভা ভঙাৰ দিন’’ বুলি কোৱা হয়৷

সভা অনুষ্ঠিত কৰিবলৈ এখন ঠাই নিৰ্বাচন কৰি তাক চিকুণাই মসৃণ কৰি, ৰভা দি বিভিন্ন মণ্ডপ সজা হয়৷ সভা উপলক্ষে বিভিন্ন সামগ্ৰীৰ বিপনীও সাজু কৰা হয়৷ সমগ্ৰ চৌহদটোক “সভাৰ খলা’’ নামে জনা যায়৷

“গন্ধ’’ৰ দিনা নামঘৰৰ মণিকুটৰ পৰা বিগ্ৰহ উলিয়াই আনি নুতুনকৈ সজাই তোলা মণ্ডপত স্থাপন কৰা হয়৷ খোল-তাল বজাই নামকীৰ্তন কৰি গাঁৱৰ মাজেৰে শোভাযাত্ৰা কৰা হয়৷ কোনো কোনো ঠাইত বিগ্ৰহ লৈয়েই শোভাযাত্ৰা কৰে৷ ইয়াক ’গোঁসাই উলিওৱা’ বোলে৷ কোনো ঠাইত বিগ্ৰহ মণ্ডপত প্ৰতিষ্ঠা কৰাৰ সলনি পুনৰ মণিকুটত স্থাপন কৰে৷ সন্ধিয়ালৈ কামৰূপী ঢুলীয়াই ঢোল বাদ্য পৰিৱেশন কৰে আৰু চৌপাশে ধূপ-দীপ জ্বলাই নানা আতচবাজীৰ প্ৰদৰ্শন হয়৷

দ্বিতীয় দিনা বিষ্ণুক পূজা কৰিবলৈ হোম পুৰি যজ্ঞ কৰা হয়৷ নাম-কীৰ্তন, ঢুলীয়া প্ৰদৰ্শন, নাগাৰা নাম, ওজাপালি, পুতলা নাচ আদি পৰিৱেশন কৰা হয়৷ সভাৰ আটাইকেইদিনেই এইবোৰ চলি থাকে আৰু ইয়াৰ দ্বাৰাই পৰিৱেশটো উৎসৱমুখৰ হৈ থাকে৷ অনুষ্ঠানসমূহ ’ভৰ সভা’ৰ দিনা বেছি হয় আৰু মানুহৰো সমাগম বাঢ়ে৷ শেষত পুনৰ মণিকুটৰ বিগ্ৰহ থাপনাত স্থাপন কৰি সভাৰ সামৰণি মৰা হয়৷

## উল্লেখযোগ্য সভা
নামনি অসমৰ পাটাচাৰকুছিৰ “পাটাৰ সভা’’ নামৰ সভাখনেই অসমৰ প্ৰাচীনতম সভা বুলি কোৱা হয়৷ আনুমানিক খ্ৰীষ্টীয় সপ্তদশ শতিকাত “পাটা সত্ৰ’’ স্থাপন কৰোঁতা স্বৰ্গীয় ৰামধন দেৱ মিশ্ৰদেৱৰ মৃত্যুতিথিৰ সোঁৱৰণত চ’ত মাহৰ শুক্লা দ্বিতীয়া তিথিৰ পৰা এই সভাখন আৰম্ভণি কৰিছিল। বৰ্তমান অৱশ্যে এই সভাৰ অস্তিত্ব বিলুপ্তিৰ গৰাহত। পাটাৰ সভাৰ পিছতেই দ্বিতীয় প্ৰাচীনতম সভা হ’ল নলবাৰী জিলাৰ বালিকৰিয়াৰ মহাপ্ৰভু শ্ৰী শ্ৰী বাসুদেৱ সভা। ১৭৫৬ চনত এই সভাৰ আৰম্ভণি হৈছিল। ইয়াৰ নলবাৰী জিলাৰ মাখিবাহাৰ সভা (১৮৩৫), অবিভক্ত বৰপেটা আৰু বৰ্তমান বজালী জিলাৰ সৰ্থেবাৰীৰ সভা (১৮৪৬), বজালীৰ মাজিউবুঢ়াৰ সভা (১৮৮০), কায়স্থ বুঢ়াৰ সভা (১৮৮২), ৰাণা বুঢ়াৰ সভা (১৮৮৪), কনিমাৰাৰ সভা (১৮৯৩), কায়স্থ বুঢ়াৰ সভা (১৮৯৯), বনগাঁৱৰ সভা (১৯০১) আৰু গাঙাবুঢ়াৰ সভা (১৯০৪) আৰু নলবাৰী জিলাৰ জাগ্ৰাৰ সভা (১৮৯৯) ইত্যাদি শতবৰ্ষ গৰকা সভা৷ এইবোৰৰ উপৰি সোলমাৰী, শিঙিমাৰী, বেলশৰ, ব্যাসকুছি, চেঙা, কমাৰকুছি, ভোজকুছি, চামতা, ক্ষেত্ৰী আদি ঠাইতো বছৰি সভা অনুষ্ঠিত হৈ আছে৷

## তথ্য সূত্ৰ

শ্ৰেণী:উৎসৱ
শ্ৰেণী:অসমৰ সংস্কৃতি
নাইনিতাল বেংক

**নাইনিতাল বেংক লিমিটেড** হৈছে ১৯২২ চনত প্ৰতিষ্ঠা হোৱা এটা অনুসূচিত বাণিজ্যিক বেংক। এইটো ভাৰতৰ উত্তৰাখণ্ডৰ নাইনিতালত অৱস্থিত। ভাৰতৰ পাঁচখন ৰাজ্য: উত্তৰাখণ্ড, উত্তৰ প্ৰদেশ, দিল্লী, হাৰিয়ানা, আৰু ৰাজস্থানত এই বেংকৰ ১৫১টা শাখা আছে। ইয়াৰ গ্ৰাহকসকলক ব্যক্তিগত বেংকিং, কৰ্পৰেট বেংকিং, গ্ৰাম্য বেংকিং, আৰু আন্তঃৰাষ্ট্ৰীয় বেংকিংকে ধৰি বিভিন্ন ধৰণৰ বেংকিং সেৱা আগবঢ়ায়।

## ইতিহাস
১৯২২ চনত গোবিন্দ বল্লভ পন্ত আৰু শ্বাহ সমাজে এই অঞ্চলৰ প্ৰথমটো বেংক হিচাপে প্ৰতিষ্ঠা কৰিছিল নাইনিতাল বেংক। ১৯৭৫ চনত বেংক অৱ বৰোদাই বেংকটোৰ মেনেজিং এজেণ্ট হয়, আৰু ১৯৯১ চনত বেংক অৱ বৰোদাই বেংকটোৰ ৯৮.৬% অংশীদাৰিত্ব লাভ কৰে। ২০০৬ চনত বেংকটো এটা অনুসূচিত বাণিজ্যিক বেংকলৈ পৰিণত হয়।

২০২০ চনত বেংকটোৰ পৰিচালন সঞ্চালক আৰু মুখ্য কাৰ্যবাহী বিষয়া হিচাপে মুকেশ শৰ্মাক নিযুক্তি দিয়ে।

## সেৱাসমূহ
নাইনিতাল বেংকে ইয়াৰ গ্ৰাহকসকলক বেংকিং সেৱা আগবঢ়ায়, য'ত আছে:

* ব্যক্তিগত বেংকিং - বেংকে বিভিন্ন ব্যক্তিগত বেংকিং সেৱা আগবঢ়ায়, য'ত আছে চেভিংছ একাউণ্ট, কাৰেণ্ট একাউণ্ট, ফিক্সড ডিপ'জিট, পুনৰাবৃত্তিমূলক ডিপ'জিট, আৰু ব্যক্তিগত ঋণ, গৃহ ঋণ, শিক্ষা ঋণ আদি ঋণ। 
* কৰ্পোৰেট বেংকিং - বেংকে কৰ্পৰেট ক্লায়েণ্টসকলক ঋণ, বাণিজ্য বিত্ত, নগদ ধন ব্যৱস্থাপনা, আৰু অন্যান্য বিত্তীয় সেৱাকে ধৰি বহুতো কৰ্পৰেট বেংকিং সেৱা আগবঢ়ায়। 
* গ্ৰাম্য বেংকিং - বেংকৰ গ্ৰাম্য অঞ্চলৰ বাবে কিষাণ ক্ৰেডিট কাৰ্ড, কৃষি ঋণ, আৰু অন্যান্য বিত্তীয় সেৱাকে ধৰি বিভিন্ন ধৰণৰ বেংকিং সেৱা আছে। 
* আন্তঃৰাষ্ট্ৰীয় বেংকিং - বেংকে গ্ৰাহকৰ বাবে বিদেশী মুদ্ৰাৰ সেৱা আগবঢ়ায়। 

## তথ্য সংগ্ৰহ

শ্ৰেণী:ভাৰতৰ বিত্তীয় প্ৰতিষ্ঠান
বলদেৱ শইকীয়া

**বলদেৱ শইকীয়া** (১৯৩৩-২০২৩) অসমৰ এগৰাকী নাট্যকাৰ, অভিনেতা তথা ভ্ৰাম্যমাণ থিয়েটাৰৰ শিল্পী আছিল। শোণিতপুৰ জিলাৰ জামুগুৰিহাটৰ ডেকাসুন্দৰ গাঁৱত তেখেতৰ জন্ম হয়।

অচ্যুত লহকৰৰ দ্বাৰা প্ৰযোজিত অসমৰ প্ৰথমটো ভ্ৰাম্যমাণ নাট্য দল নটৰাজ থিয়েটাৰৰ প্ৰথম বৰ্ষৰ মুখ্য অভিনেতা হিচাপে তেখেতে অভিনয় কৰিছিল। পৰৱৰ্তী সময়ত তেখেতে পাঞ্চজন্য থিয়েটাৰ নামৰ ভ্ৰাম্যমাণ নাট্যদল এটাৰ জন্ম দিছিল।
## তথ্যসূত্ৰ

শ্ৰেণী:নাট্যকাৰ
পে'মেণ্টছ বেংক

পেমেণ্ট বেংক হৈছে ২০১৫ চনত ভাৰতীয় ৰিজাৰ্ভ বেংকে প্ৰৱৰ্তন কৰা বেংকৰ এক নতুন শ্ৰেণী। এই বেংকসমূহে ভাৰতৰ গ্ৰাহকসকলক ৰেমিটেন্স, মোবাইল পেমেণ্ট, আৰু অন্যান্য বেংকিং সেৱাকে ধৰি বিভিন্ন ডিজিটেল বেংকিং সেৱা আগবঢ়াবলৈ অনুজ্ঞাপত্ৰ লাভ কৰিছে। পেমেণ্ট বেংকৰ উদ্দেশ্য হৈছে ভাৰতৰ অভাৱগ্ৰস্ত আৰু বেংকহীন জনসংখ্যা, যেনে প্ৰব্ৰজিত শ্ৰমিক, ক্ষুদ্ৰ ব্যৱসায়ী, আৰু কম আয়ৰ পৰিয়ালক বিত্তীয় সেৱা প্ৰদান কৰা।

## সংক্ষিপ্তত
ভাৰতৰ পেমেণ্ট বেংকসমূহ ভাৰতীয় ৰিজাৰ্ভ বেংক (আৰ বি আই)ৰ দ্বাৰা পেমেণ্টছ এণ্ড চেটলমেণ্টছ এক্ট, ২০০৭ৰ অধীনত অনুজ্ঞাপত্ৰ প্ৰদান কৰা হৈছে।পেমেণ্ট বেংকসমূহ পৰম্পৰাগত বেংকৰ পৰা পৃথক কাৰণ তেওঁলোকে ঋণ বা ক্ৰেডিট কাৰ্ড প্ৰদান কৰিব নোৱাৰে। কিন্তু তেওঁলোকে ৰেমিটেন্স, মোবাইল পেমেণ্ট, আৰু অন্যান্য বেংকিং সেৱাকে ধৰি বিভিন্ন ডিজিটেল বেংকিং সেৱা আগবঢ়াব পাৰে।

ভাৰতত পেমেণ্ট বেংকৰ মূল উদ্দেশ্য হৈছে দেশৰ অভাৱগ্ৰস্ত আৰু বেংকবিহীন জনসংখ্যা, বিশেষকৈ গ্ৰাম্য অঞ্চলৰ জনসাধাৰণক বেংকিং সেৱা প্ৰদান কৰা। পেমেণ্ট বেংকৰ লক্ষ্য হৈছে কম আয়ৰ পৰিয়াল, ক্ষুদ্ৰ ব্যৱসায়ী, আৰু প্ৰব্ৰজিত শ্ৰমিকৰ বাবে বেংকিং সেৱাসমূহ অধিক সুলভ আৰু সুলভ কৰি তোলা।
## সেৱাসমূহ
ভাৰতৰ পেমেণ্ট বেংকসমূহে ডিজিটেল বেংকিং সেৱাৰ এক পৰিসৰ আগবঢ়ায়, য’ত আছে:

* ডিজিটেল চেভিংছ একাউণ্ট - গ্ৰাহকে আধাৰ আৰু পেন কাৰ্ড ব্যৱহাৰ কৰি ডিজিটেল চেভিংছ একাউণ্ট খুলিব পাৰিব।

* মোবাইল পেমেণ্ট - পেমেণ্ট বেংকে মোবাইল পেমেণ্ট সেৱা আগবঢ়ায় যিয়ে গ্ৰাহকক তেওঁলোকৰ মোবাইল ফোন ব্যৱহাৰ কৰি পেমেণ্ট আৰু ধন স্থানান্তৰ কৰিবলৈ সক্ষম কৰে।

* ৰেমিটেন্স - পেমেণ্ট বেংকে ৰেমিটেন্স সেৱা প্ৰদান কৰে যিয়ে গ্ৰাহকক সমগ্ৰ ভাৰততে ধন প্ৰেৰণ আৰু গ্ৰহণ কৰিবলৈ সক্ষম কৰে।

* বিল পেমেণ্ট - গ্ৰাহকে পেমেণ্ট বেংকৰ মোবাইল এপ্লিকেচন ব্যৱহাৰ কৰি নিজৰ ইউটিলিটি বিল, মোবাইল ফোন বিল, আৰু অন্যান্য বিল পৰিশোধ কৰিব পাৰে।

* অন্যান্য সেৱাসমূহ - পেমেণ্ট বেংকসমূহে ডেবিট কাৰ্ড, নগদ ধন উলিওৱা, আৰু তেওঁলোকৰ বেংকিং পইণ্টৰ নেটৱৰ্কত জমা আদি সেৱাও আগবঢ়ায়।

## ভাৰতৰ পেমেণ্ট বেংকৰ তালিকা

২০২৩ চনৰ মাৰ্চ মাহলৈকে ভাৰতত ছটা পেমেণ্ট বেংক আছে। এইবোৰ:

## প্ৰত্যাহ্বান আৰু সুযোগ
ভাৰতৰ পেমেণ্ট বেংকসমূহে নিয়ন্ত্ৰণ অনুসৰণ, পৰম্পৰাগত বেংকৰ পৰা প্ৰতিযোগিতা, আৰু নিজৰ কাৰ্য্যকলাপ বৃদ্ধি কৰাৰ প্ৰয়োজনীয়তাকে ধৰি কেইবাটাও প্ৰত্যাহ্বানৰ সন্মুখীন হয়। কিন্তু পেমেণ্ট বেংকসমূহেও ভাৰতত বৃহৎ আৰু বৃদ্ধি পোৱা গ্ৰাহক ভিত্তিক সেৱা আগবঢ়োৱাৰ উল্লেখযোগ্য সুযোগ লাভ কৰে যিটো বৰ্তমান পৰম্পৰাগত বেংকসমূহে কম সেৱা আগবঢ়ায়।

ভাৰতত বিশেষকৈ পৰম্পৰাগত বেংকৰ প্ৰসাৰ সীমিত গ্ৰাম্য অঞ্চলত বেংকিং সেৱা প্ৰদানৰ ধৰণক পৰিৱৰ্তন কৰাৰ সম্ভাৱনা আছে পেমেণ্ট বেংকৰ। পেমেণ্ট বেংকে অনগ্ৰসৰ আৰু বেংকবিহীন জনসংখ্যাক সুলভ আৰু সুলভ বেংকিং সেৱা প্ৰদান কৰি ভাৰতত বিত্তীয় অন্তৰ্ভুক্তি আৰু অৰ্থনৈতিক বৃদ্ধিত সহায় কৰিব পাৰে।

## তথ্য সংগ্ৰহ
পানামাৰ নাৰী

thumb|পৰম্পৰাগত সাজ-পোছাক পৰিধান কৰা এগৰাকী পানামাৰ মহিলা
**পানামাৰ নাৰী**সকল হ’ল পানামাত বাস কৰা বা পানামাৰ পৰা অহা মহিলা। পানামাৰ মহিলাসকল পৰম্পৰা অনুসৰি হিস্পানিক আৰু তেওঁলোকক পুৰুষৰ সমান বুলি গণ্য কৰা হয়, তেওঁলোকক "শ্ৰদ্ধা আৰু সন্মান"ৰে চোৱা হয়। 

## পানামাৰ সংস্কৃতি
thumb|নৃত্যৰ বাবে সাজ-পোছাক পৰিধান কৰা এম্বেৰা ছোৱালী, পানামা
পানামাৰ যুৱতীসকলক, বিশেষকৈ যিসকল অবিবাহিত, তেওঁলোকক কাৰ্নাভাল কুইনৰ ভূমিকা দিয়াকে ধৰি "অতি উচ্চ প্ৰতীকী মৰ্যাদা" থকা ব্যক্তি হিচাপে গণ্য কৰা হয়। মহিলা কিশোৰীসকলৰ এই ধৰণৰ শ্ৰদ্ধাৰ এটা বিশেষ উদাহৰণ হ'ল: কুনা ভাৰতীয়সকলে ইননা চুইডৰ উদযাপন, যি কিশোৰীসকলৰ বয়স বৃদ্ধিৰ তিনিদিনীয়া উদযাপন।

পানামাৰ কিছুমান মহিলাই পেছা, শিক্ষা, চৰকাৰী সেৱাৰ ক্ষেত্ৰত উচ্চ পদবী দখল কৰে। পানামাৰ ৰাষ্ট্ৰীয় নেত্ৰী হিচাপে এগৰাকী মহিলা ৰাষ্ট্ৰপতি আছিল, মিৰেয়া মস্কোছ'ৰ ব্যক্তিত্বত, যি পানামাৰ প্ৰথম মহিলা ৰাষ্ট্ৰপতি আছিল। তেওঁ১৯৯৯ চনৰ পৰা ২০০৪ চনলৈকে কাৰ্যনিৰ্বাহ কৰিছিল।

সাক্ষৰতাৰ হাৰ (২০১৫ চনৰ হিচাপত) মহিলাৰ ৯৪.৪% আৰু পুৰুষৰ (১৫ বছৰ আৰু তাতকৈ অধিক বয়সৰ) ৯৫.৭% বুলি অনুমান কৰা হৈছে।

## পাৰিবাৰিক জীৱন
thumb|পৰম্পৰাগত সাজ-পোছাক পৰিধান কৰা এগৰাকী পানামাৰ কুনা মহিলা।
লেটিন আমেৰিকাৰ আন দেশসমূহৰ সৈতে একেদৰেই আজি পানামাত সহবাস অতি সাধাৰণ, আৰু বেছিভাগ সন্তানৰ জন্ম অবিবাহিত মহিলাৰ পৰা হয়। সন্তানৰ জন্ম: ২০০০ চনত ৫৮,৫% জন্ম সহবাস কৰা মাতৃৰ পৰা, ২৪,৪% বিবাহিত মাতৃৰ পৰা আৰু ১৭টা,১% অকলশৰীয়া মাতৃ (সংগীৰ সৈতে নাথাকে)।দশক দশক ধৰি বিবাহৰ বিবাহ-বৰ্হিভূত সম্পৰ্কৰ ফলত জন্ম হোৱা সংখ্যাই সংখ্যাগৰিষ্ঠ: ১৯৭০ চনত মাত্ৰ ৩০,৪% সন্তানহে বৈবাহিক সম্পৰ্কৰ ফলত জন্ম হৈছিল।মুঠ প্ৰজনন হাৰ (TFR) ২.৩৮/প্ৰতিগৰাকী মহিলা(২০১৪ চনৰ হিচাপত)।

## ঘৰুৱা হিংসা
পানামাত ঘৰুৱা হিংসা এক গুৰুতৰ সমস্যা আৰু এই সমস্যাসমূহৰ বিষয়ে সঘনাই প্ৰকাশ কৰা নহয়। পানামাই ঘৰুৱা হিংসাৰ বিৰুদ্ধে লে নং ৩৮ ডেল ২০০১ প্ৰণয়ন কৰে। ২০১৩ চনত দেশখনে নাৰীৰ বিৰুদ্ধে হিংসাৰ বিৰুদ্ধে এক বিস্তৃত আইন ৮২ - নাৰীহত্যা আৰু মহিলাৰ বিৰুদ্ধে হিংসাৰ আৰ্হি প্ৰস্তুত কৰা (Ley 82 - Tipifica el Femicidio y la Violencia contra las Mujeres) আইন প্ৰণয়ন কৰে।

ইণ্টিগ্ৰেটেড নেচনেল চিষ্টেম ফৰ ক্ৰিমিনেল ষ্টেটিষ্টিকছ (SIEC)-এ ২০১৩ চনৰ জানুৱাৰীৰ পৰা জুনলৈকে ঘৰুৱা হিংসাৰ ১২৮৩টা গোচৰৰ ৰিপৰ্ট দিছে। পানামাৰ অবজাৰ্ভেটৰী এগেইনষ্ট জেণ্ডাৰ বেছড ভিলেন্সৰ পৰা জানুৱাৰীৰ পৰা ছেপ্টেম্বৰ মাহৰ পৰিসংখ্যাই দেখুৱাইছে যে হিংসাত্মকভাৱে মৃত্যু হোৱা ৪৭ গৰাকী মহিলাৰ ভিতৰত ৩০ গৰাকীৰ ঘৰুৱা হিংসাৰ ফলত মৃত্যু হৈছে।

## তথ্যসূত্ৰ

শ্ৰেণী:দেশভেদে নাৰী
ছেনেগালৰ নাৰী

স্থানীয় ৰীতি-নীতি আৰু ধৰ্মৰ দ্বাৰা গঢ় লৈ উঠা ছেনেগালৰ মহিলাসকলৰ পৰম্পৰাগত সামাজিক মৰ্যাদা আছে। ২০০৫ চনৰ সমীক্ষা অনুসৰি ছেনেগালৰ ১৫ৰ পৰা ৪৯ বছৰৰ ভিতৰৰ সকলো মহিলাৰ ভিতৰত মহিলাৰ যৌনাংগ বিকৃতিৰ (female genital mutilation) প্ৰাদুৰ্ভাৱৰ হাৰ ২৮%।

## ইতিহাস
ছেনেগালৰ পৰম্পৰাগত শ্ৰম বিভাজনৰ ফলত মহিলাসকলে ঘৰুৱা কাম যেনে: ৰন্ধা-বঢ়া, চাফাই কৰা, শিশুৰ যত্ন লোৱাৰ দায়িত্ব লয়। ধানৰ দৰে সাধাৰণ শস্যৰ বাবে অপতৃণ চপোৱাকে ধৰি কৃষি কামৰ বৃহৎ অংশও তেওঁলোকৰ দায়িত্বতে। ৰাজনীতিৰ দৃশ্যপটত আগতে আভিজাত্যৰ নাৰী প্ৰভাৱশালী আছিল। 

শেহতীয়া দশকবোৰত অৰ্থনৈতিক পৰিৱৰ্তন আৰু নগৰায়নৰ ফলত বহু যুৱকে ডাকাৰৰ দৰে চহৰলৈ প্ৰব্ৰজন কৰিছে। গাঁৱৰ বনজ সম্পদ পৰিচালনা আৰু বাজৰা তথা ধান কল চলোৱাৰ কামত গ্ৰাম্য মহিলাসকল ক্ৰমান্বয়ে জড়িত হৈ পৰিছে।[4] চৰকাৰৰ গ্ৰামোন্নয়ন সংস্থাই গাঁৱৰ মহিলাসকলক সংগঠিত কৰি উন্নয়ন প্ৰক্ৰিয়াত অধিক সক্ৰিয়ভাৱে জড়িত কৰাৰ লক্ষ্য ৰাখিছে। গাঁৱৰ স্বাস্থ্য সমিতি আৰু প্ৰসৱৰ পূৰ্বে আৰু প্ৰসৱৰ পিছৰ কাৰ্যসূচীত মহিলাসকলে বিশিষ্ট ভূমিকা পালন কৰে। চহৰ অঞ্চলত ইছলামৰ ভিতৰত মহিলাৰ দ্বিতীয় শ্ৰেণীৰ মৰ্যাদা থকাৰ পিছতো সাংস্কৃতিক পৰিৱৰ্তনৰ ফলত মহিলাসকলে কাৰ্যালয় আৰু খুচুৰা কেৰাণী, ঘৰুৱা শ্ৰমিক আৰু বস্ত্ৰ কল আৰু টুনা-কেনিং কাৰখানাত অদক্ষ শ্ৰমিক হিচাপে শ্ৰম বজাৰত প্ৰৱেশ কৰিছে।

বেচৰকাৰী সংস্থাসমূহো মহিলাৰ অৰ্থনৈতিক সুযোগৰ প্ৰসাৰৰ ক্ষেত্ৰত সক্ৰিয় হৈ আছে। মহিলা ব্যৱসায়ৰ বাবে ক্ষুদ্ৰ বিত্তীয় ঋণৰ ফলত বহুতৰে অৰ্থনৈতিক অৱস্থা উন্নত হৈছে।

ছেনেগালে ৰাষ্ট্ৰসংঘৰ সাধাৰণ পৰিষদে গ্ৰহণ কৰা মহিলাৰ বিৰুদ্ধে সকলো ধৰণৰ বৈষম্য নিৰ্মূলকৰণ চুক্তিৰ লগতে অতিৰিক্ত প্ৰট’কল অনুমোদন কৰে। ২০০৩ চনৰ আফ্ৰিকান ইউনিয়ন শীৰ্ষ সন্মিলনৰ সময়ত গ্ৰহণ কৰা আফ্ৰিকান চাৰ্টাৰ অৱ হিউমেন এণ্ড পিপলছ ৰাইটছৰ স্বাক্ষৰকাৰীও আছিল ছেনেগাল। কিন্তু ছেনেগালৰ নাৰীবাদীসকলে মহিলাৰ অধিকাৰ সুৰক্ষিত কৰাৰ উপায় হিচাপে স্বাক্ষৰিত প্ৰট'কল, চুক্তি আৰু অন্যান্য গ্ৰন্থসমূহ বলবৎ কৰাৰ ক্ষেত্ৰত চৰকাৰে কোনো ব্যৱস্থা গ্ৰহণ নকৰাৰ বাবে সমালোচনা কৰি আহিছে।

## মহিলাৰ অধিকাৰ
ছেনেগালৰ মহিলাসকলে নিজৰ সামাজিক মৰ্যাদাৰ ক্ষেত্ৰত কেইবাটাও বৈষম্যৰ সন্মুখীন হয়। মহিলাৰ নিৰক্ষৰতাৰ হাৰ অধিক। আনুষ্ঠানিক শ্ৰমিক শক্তিৰ ১০%তকৈও কম তেওঁলোকে প্ৰতিনিধিত্ব কৰে। ২০০১ চনৰ সংবিধানে নিষিদ্ধ কৰা সত্ত্বেও কিছুমান গ্ৰাম্য অঞ্চলত মহিলাৰ যৌনাংগ বিকৃত কৰাটো এক স্থায়ী প্ৰথা।

ছেনেগালত মহিলাৰ যৌনাংগ বিকৃত কৰা দেখা যায়।[8] ২০০৫ চনৰ সমীক্ষা অনুসৰি ১৫ৰ পৰা ৪৯ বছৰৰ ভিতৰৰ সকলো মহিলাৰ ভিতৰত এফজিএমৰ(Female genital mutilation) প্ৰাদুৰ্ভাৱৰ হাৰ ২৮%।আঞ্চলিক প্ৰাদুৰ্ভাৱৰ ক্ষেত্ৰত যথেষ্ট পাৰ্থক্য দেখা যায়। দক্ষিণ ছেনেগালত (কোল্ডা অঞ্চলত ৯৪%) আৰু উত্তৰ-পূব ছেনেগালত (মাটাম অঞ্চলত ৯৩%) এফজিএমৰ প্ৰাদুৰ্ভাৱ বেছি।

আন অঞ্চলত এফজিএমৰ হাৰ কম: টাম্বাকাউণ্ডা (৮৬%), জিগুইঞ্চৰ (৬৯%), আৰু ডিউৰবেল আৰু লৌগা অঞ্চলত ৫%তকৈ কম। ছেনেগালত ৯৪% মুছলমান (এফজিএম ইছলামিক প্ৰথা নহয়) এফজিএমৰ প্ৰাদুৰ্ভাৱৰ হাৰ ধৰ্ম অনুসৰি ভিন্ন হয়: ২৯% মুছলমান, ১৬% এনিমিষ্ট আৰু ১১% খ্ৰীষ্টান মহিলাই এফজিএম কৰিছে।

## তথ্যসূত্ৰ

শ্ৰেণী:দেশভেদে নাৰী
এনএছডিএল পেমেণ্টছ বেংক

**এনএছডিএল পেমেণ্টছ বেংক লিমিটেড** (এনপিবিএল) হৈছে ভাৰতৰ নেশ্যনেল ছিকিউৰিটিজ ডিপ’জিটৰী লিমিটেড (এনএছডিএল)ৰ সহযোগী কোম্পানী। এনপিবিএলে ২০১৬ চনত ভাৰতীয় ৰিজাৰ্ভ বেংকৰ পৰা পেমেণ্ট বেংক হিচাপে কাম কৰাৰ অনুজ্ঞাপত্ৰ লাভ কৰিছিল।
বেংকটোৱে নিজৰ বেংকিং পইণ্টৰ নেটৱৰ্কৰ জৰিয়তে ভাৰতৰ গ্ৰাহকসকলক ডিজিটেল বেংকিং সেৱা আগবঢ়োৱাৰ লক্ষ্য লৈছে। 

## ইতিহাস
১৯৯৬ চনত ভাৰতৰ প্ৰথমটো ছিকিউৰিটিজ ডিপ’জিটৰী হিচাপে এনএছডিএল স্থাপন কৰা হৈছিল, আৰু তাৰ পিছত ই ভাৰতৰ অন্যতম বৃহৎ আৰু বিশ্বাসযোগ্য ডিপ’জিটৰীলৈ পৰিণত হৈছে। ২০১৬ চনত ভাৰতীয় ৰিজাৰ্ভ বেংকে এনএছডিএলক পেমেণ্ট বেংক হিচাপে কাম কৰাৰ অনুজ্ঞাপত্ৰ প্ৰদান কৰিছিল। ফলত ভাৰতত গ্ৰাহকক ডিজিটেল বেংকিং সেৱা প্ৰদানৰ বাবে এনএছডিএলৰ সহযোগী প্ৰতিষ্ঠান হিচাপে এনএছডিএল পেমেণ্টছ বেংক লিমিটেড (এনপিবিএল) প্ৰতিষ্ঠা কৰা হয়।

## সেৱাসমূহ
এনপিবিএলে ইয়াৰ গ্ৰাহকসকলক ডিজিটেল বেংকিং সেৱাৰ এক পৰিসৰ প্ৰদান কৰে, য'ত অন্তৰ্ভুক্ত আছে:

* ডিজিটেল চেভিংছ একাউণ্ট - গ্ৰাহকে আধাৰ আৰু পেন কাৰ্ড ব্যৱহাৰ কৰি এন পি বি এলত ডিজিটেল চেভিংছ একাউণ্ট খুলিব পাৰিব। 

* পেমেণ্ট আৰু ট্ৰেন্সফাৰ - গ্ৰাহকে বেংকৰ মোবাইল এপ্লিকেচন ব্যৱহাৰ কৰি পেমেণ্ট আৰু অন্য বেংক একাউণ্টলৈ ধন ট্ৰেন্সফাৰ কৰিব পাৰে। 

* ৰিচাৰ্জ আৰু বিল পেমেণ্ট - বেংকৰ মোবাইল এপ্লিকেচনৰ জৰিয়তে গ্ৰাহকে মোবাইল ফোন ৰিচাৰ্জ কৰাৰ লগতে ইউটিলিটি বিল পৰিশোধ কৰিব পাৰে। 

* ফিক্সড ডিপ’জিট - এনপিবিএলে প্ৰতিযোগিতামূলক সুতৰ হাৰৰ সৈতে গ্ৰাহকসকলক ফিক্সড ডিপ’জিট একাউণ্ট আগবঢ়ায়। 

* অন্যান্য সেৱাসমূহ - বেংকে ডেবিট কাৰ্ড, নগদ ধন উলিওৱা, আৰু ইয়াৰ বেংকিং পইণ্টৰ নেটৱৰ্কত জমা কৰাকে ধৰি অন্যান্য সেৱাও আগবঢ়ায়। 

## তথ্য সংগ্ৰহ

শ্ৰেণী:ভাৰতৰ বিত্তীয় প্ৰতিষ্ঠান
ছিচেলছৰ নাৰী

**ছিচেলছৰ নাৰী**সকলে () পুৰুষৰ দৰেই আইনী, ৰাজনৈতিক, অৰ্থনৈতিক আৰু সামাজিক অধিকাৰ লাভ কৰে।

## পাৰিবাৰিক জীৱন
ছিচেল সমাজ মূলতঃ মাতৃপ্ৰধান।[1] ঘৰত মাতৃসকলে প্ৰভাৱশালী হোৱাৰ প্ৰৱণতা থাকে৷ তেওঁলোকে বৰ্তমানৰ বেছিভাগ খৰচ নিয়ন্ত্ৰণ কৰে আৰু শিশুৰ স্বাৰ্থৰ যত্ন লয়। অবিবাহিত মাতৃয়ে সমাজৰ নিয়ম মানে আৰু আইন অনুসৰি পিতৃয়ে সন্তানক পোহপাল দিব লাগে। পুৰুষৰ উপাৰ্জন ক্ষমতাৰ বাবে গুৰুত্বপূৰ্ণ, কিন্তু তেওঁলোকৰ ঘৰুৱা ভূমিকা তুলনামূলকভাৱে পৰিসীমাত আবদ্ধ। বয়সস্থ মহিলাসকলে সাধাৰণতে ঘৰত থকা পৰিয়ালৰ সদস্যৰ পৰা আৰ্থিক সহায় বা ডাঙৰ ল'ৰা-ছোৱালীৰ উপাৰ্জনৰ পৰা পোৱা অৱদানৰ ওপৰত ভৰসা কৰিব পাৰে।

### নাৰীৰ বিৰুদ্ধে হিংসা
নাৰীৰ বিৰুদ্ধে ঘৰুৱা হিংসা এটা গুৰুত্বপূৰ্ণ সমস্যা আছিল। ঘৰুৱা বিবাদত আৰক্ষীয়ে খুব কমেইহে হস্তক্ষেপ কৰিছিল যদিহে ইয়াৰ লগত কোনো অস্ত্ৰ বা গুৰুতৰ আক্ৰমণ জড়িত নাছিল।অভিযুক্তৰ ওচৰলৈ যোৱা কেইটামান গোচৰ কৰ্তৃপক্ষই প্ৰায়ে খাৰিজ কৰিছিল বা আদালতে অপৰাধীক লঘু শাস্তি দিছিল। ঘৰুৱা হিংসাৰ প্ৰতি সমাজৰ চিন্তা ক্ৰমাৎ বৃদ্ধি পাইছিল আৰু ইয়াৰ সৈতে মোকাবিলা কৰাৰ প্ৰয়োজনীয়তাৰ স্বীকৃতিও সমান্তৰালভাৱে বৃদ্ধি পাইছিল।

ধৰ্ষণ, পত্নীৰ ধৰ্ষণ আৰু ঘৰুৱা নিৰ্যাতন হৈছে দণ্ডনীয় অপৰাধ যাৰ শাস্তি সৰ্বাধিক ২০ বছৰৰ কাৰাদণ্ড। ২০০৭ চনৰ ভিতৰত পৰিয়াল ন্যায়াধিকৰণে ৭৪টা ঘৰুৱা হিংসাৰ অভিযোগ পঞ্জীয়ন কৰে। আৰক্ষীয়ে ৫৬টা ধৰ্ষণৰ গোচৰ আৰু চাৰিটা যৌন নিৰ্যাতনৰ চেষ্টাক গোচৰ পঞ্জীয়ন কৰে। স্বাস্থ্য আৰু সামাজিক উন্নয়ন মন্ত্ৰালয়ৰ সমাজ পৰিক্ৰমা বিভাগ আৰু স্থানীয় বেচৰকাৰী সংস্থা মহিলা কৰ্ম আৰু সংহতি সংস্থাই ধৰ্ষণৰ বলি হোৱা লোকসকলক পৰামৰ্শ সেৱা আগবঢ়ায়।

## বৃহত্তৰ সমাজ
নিয়োগত আনুষ্ঠানিকভাৱে অনুমোদিত লিংগ বৈষম্য নাই আৰু ব্যৱসায়ত মহিলাসকলৰ যথেষ্ট প্ৰতিনিধিত্ব আছে। ১৯৯৪ চনলৈকে দ্বীপসমূহৰ উচ্চতম শিক্ষাৰ প্ৰতিষ্ঠিত ছিচেলছ পলিটেকনিকত নামভৰ্তিৰ প্ৰায় আধাসংখ্যক মহিলাই আছিল । ২০০৭ চনলৈকে ৩৪খন আসনৰ ৰাষ্ট্ৰীয় বিধানসভাত ১০ গৰাকী মহিলা আছিল৷ সাতগৰাকী প্ৰত্যক্ষ নিৰ্বাচনৰ দ্বাৰা আৰু তিনিগৰাকী আনুপাতিক প্ৰতিনিধিত্বৰ দ্বাৰা নিৰ্বাচিত হৈছিল। ২০০৭ চনৰ জুলাই মাহত মন্ত্ৰীসভাৰ পৰিৱৰ্তনৰ পিছত মন্ত্ৰীসভাত দুগৰাকী মহিলা আছিল।

বেশ্যাবৃত্তি অবৈধ যদিও ই প্ৰচলিত। সাধাৰণতে আৰক্ষীয়ে বেশ্যাক গ্ৰেপ্তাৰ নকৰে যদিহে তেওঁলোকৰ কাৰ্য্যত অন্য অপৰাধ জড়িত নহয়।

এই আইনত যৌন নিৰ্যাতন নিষিদ্ধ কৰা হৈছে যদিও ইয়াক বলবৎ কৰাটো খুব কমেইহে দেখা যায়। উত্তৰাধিকাৰ আইনত মহিলাৰ বিৰুদ্ধে বৈষম্য কৰা নহয়।
## তথ্যসূত্ৰ

শ্ৰেণী:দেশভেদে নাৰী

শ্ৰেণী:নাৰীৰ অধিকাৰ
ষ্টেট বেংক অৱ মৰিচাছ (ইণ্ডিয়া)

পূৰ্বতে ষ্টেট বেংক অৱ মৰিচাছ (ইণ্ডিয়া) লিমিটেড নামেৰে জনাজাত এছ বি এম বেংক (ইণ্ডিয়া) লিমিটেড ভাৰতৰ মুম্বাইত অৱস্থিত এটা বাণিজ্যিক বেংক। এই বেংকটো মৰিচাছৰ বিত্তীয় সেৱা কোম্পানী এছ বি এম হোল্ডিংছ লিমিটেডৰ সহযোগী প্ৰতিষ্ঠান। এছ বি এম বেংক (ইণ্ডিয়া) লিমিটেডে ২০১৮ চনৰ ডিচেম্বৰ মাহত ভাৰতীয় ৰিজাৰ্ভ বেংকে (আৰ বি আই) বেংকিং অনুজ্ঞাপত্ৰ প্ৰদান কৰিছিল, আৰু ২০১৯ চনৰ এপ্ৰিল মাহত কাম আৰম্ভ কৰিছিল।
## ইতিহাস
এছ বি এম বেংক (ইণ্ডিয়া) লিমিটেড হৈছে মৰিচাছ ষ্টক এক্সচেঞ্জত তালিকাভুক্ত  এছ বি এম হোল্ডিংছ লিমিটেডৰ সহযোগী প্ৰতিষ্ঠান। মৰিচাছ চৰকাৰে পদোন্নতি কৰা বেংকখনে, ১৯৯৪ চনত ভাৰতত কাৰ্যালয় স্থাপন কৰি ভাৰতলৈ নিজৰ চহকী অভিজ্ঞতা কঢ়িয়াই আনিছিল।
## পণ্য আৰু সেৱাসমূহ
এচ বি এম বেংকে ইয়াৰ গ্ৰাহকসকলক বেংকিং সামগ্ৰী আৰু সেৱাৰ বিস্তৃত পৰিসৰ আগবঢ়ায়, য'ত অন্তৰ্ভুক্ত আছে:

* ব্যক্তিগত বেংকিং: সঞ্চয় একাউণ্ট, চলিত একাউণ্ট, ফিক্সড ডিপ’জিট, ঋণ, ক্ৰেডিট কাৰ্ড, আৰু সম্পদ ব্যৱস্থাপনা সেৱা।
* কৰ্পৰেট বেংকিং: কৰ্পৰেট ঋণ, কাৰ্য্যকৰী মূলধন বিত্ত, বাণিজ্য বিত্ত, নগদ ধন ব্যৱস্থাপনা সেৱা, আৰু কোষাগাৰ সেৱা।
* প্ৰবাসী ভাৰতীয় বেংকিংঃ প্ৰবাসী ভাৰতীয় সঞ্চয় একাউণ্ট, প্ৰবাসী ভাৰতীয় ফিক্সড ডিপ’জিট, প্ৰবাসী ভাৰতীয় ঋণ, আৰু ৰেমিটেন্স সেৱা।
বেংকটোৱে মোবাইল বেংকিং, ইণ্টাৰনেট বেংকিং, মোবাইল ৱালেটকে ধৰি বিভিন্ন ডিজিটেল বেংকিং সেৱাও আগবঢ়ায়।

## অংশীদাৰিত্ব
* এছ বি এম বেংক ইণ্ডিয়াই লেণ্ডিংকাৰ্টৰ সৈতে অংশীদাৰিত্ব কৰি এম এছ এম ইসমূহক ৱৰ্কিং কেপিটেলৰ বাবে অভাৰড্ৰাফ্টৰ সুবিধা প্ৰদান কৰে।  এছ বি এম বেংকে লেণ্ডিংকাৰ্টৰ ১,০০,০০০ৰো অধিক গ্ৰাহকক কাষ্টমাইজড অভাৰড্ৰাফ্টৰ সুবিধা প্ৰদান কৰে, যিবোৰ গ্ৰাহক মূলতঃ এম এছ এম ই খণ্ডৰ।
* এছ বি এম বেংক ইণ্ডিয়া আৰু ভিছাৰ সৈতে নিয়োৱে অংশীদাৰিত্ব কৰি নিয়ো গ্ল’বেল নামৰ ডিজিটেল চেভিংছ একাউণ্ট আগবঢ়াইছে। যʼত শূন্য-ফৰেক্স মাৰ্ক-আপৰ লগতে গ্ৰাহকে আকৰ্ষণীয় সুত আৰ্জন কৰিব পাৰে।
* পইছাবজাৰে, এছ বি এম বেংক ইণ্ডিয়াৰ সৈতে ষ্টেপ আপ ক্ৰেডিট কাৰ্ড মুকলি কৰি নতুন ঋণ প্ৰদানৰ কৌশলৰ পৰিচয় দিছিল।
* ভাৰতী এক্স এ লাইফে, বীমা বিতৰণৰ বাবে এছ বি এম বেংক ইণ্ডিয়াৰ সৈতে বান্ধ খাইছিল।
* ফিনিনে এছ বি এম বেংক ইণ্ডিয়াৰ সৈতে সহযোগিতা কৰি ডিজিটেল চেভিংছ একাউণ্ট আগবঢ়াইছে।
* মাষ্টাৰকাৰ্ডৰ লগতে এছ বি এম বেংক ইণ্ডিয়াই অংশীদাৰিত্ব কৰি লেনদেন, ৰেমিটেন্সৰ সুবিধা প্ৰদান কৰে।

## তথ্য সংগ্ৰহ

শ্ৰেণী:মৰিছাছ
ছিয়েৰা লিয়নৰ নাৰী

thumb|ছিয়েৰা লিয়নত সুখী মহিলা
ছিয়েৰা লিয়ন, আনুষ্ঠানিকভাৱে ছিয়েৰা লিয়ন ৰিপাব্লিক, পশ্চিম আফ্ৰিকাৰ এখন সাংবিধানিক গণৰাজ্য। ১৭৯২ চনত প্ৰতিষ্ঠা হোৱাৰ পিছৰে পৰা ছিয়েৰা লিয়নৰ মহিলাসকলে জাতিটোৰ ৰাজনৈতিক আৰু অৰ্থনৈতিক উন্নয়নত গুৰুতৰ প্ৰভাৱ পেলাইছে।

ছিয়েৰা লিয়নৰ মহিলাসকলে চৰম লিংগ বৈষম্যৰ সন্মুখীন হয়।তেওঁলোকে উচ্চ মাত্ৰাৰ দৰিদ্ৰতা, হিংসা আৰু বৰ্জনৰ সন্মুখীন হয়।  তথাপিও তেওঁলোকে শিক্ষা ব্যৱস্থাত গুৰুত্বপূৰ্ণ ভূমিকা পালন কৰিছে, বিদ্যালয় আৰু মহাবিদ্যালয় প্ৰতিষ্ঠা কৰিছে, কিছুমান যেনে: হান্না বেংকা-ককাৰে তেওঁৰ অৱদানৰ বাবে মূৰ্তি স্থাপন কৰি সন্মানিত হৈছে আৰু লতি হাইড-ফৰ্ষ্টাৰ, প্ৰথম মহিলা ফৌৰা বে কলেজৰ পৰা স্নাতক ডিগ্ৰী লাভ কৰি ছিয়েৰা লিয়ন বিশ্ববিদ্যালয়ে নাগৰিক আইন বিভাগৰ ডক্টৰেট ডিগ্ৰী লাভ কৰে।

গৃহযুদ্ধৰ সময়ত(১৯৯১–২০০২) অনুমান কৰা হৈছে যে ৩৩% মানৱ অধিকাৰ উলংঘা মহিলাৰ বিৰুদ্ধে সংঘটিত হৈছিল।

সত্য আৰু মিলন আয়োগৰ এক প্ৰতিবেদনত কোৱা হৈছে যে হাজাৰ হাজাৰ মহিলা আৰু ছোৱালীক ঘৰৰ পৰা অপহৰণ কৰা হৈছিল আৰু তেওঁলোক ধৰ্ষণ তথা বলপূৰ্বক গৰ্ভধাৰণকে ধৰি শাৰীৰিক, যৌন আৰু মানসিক নিৰ্যাতনৰ সন্মুখীন হৈছিল।তেওঁলোকৰ বহুতেই দাসত্ব আৰু বলপূৰ্বক নৃশংসতাৰ বলি হোৱাৰ বিপৰীতে আন কিছুমানক ড্ৰাগছ, নিৰ্যাতন আৰু হত্যা কৰা হৈছিল।

ছিয়েৰা লিয়নৰ যিসকল মহিলা আৰু ছোৱালীয়ে বলপূৰ্বক গৰ্ভধাৰণ সহ্য কৰিছিল আৰু তেওঁলোকৰ নিৰ্যাতনকাৰীৰ দ্বাৰা সন্তান জন্ম দিছিল, সেইসকলে সামাজিক বিচ্ছিন্নতাকে ধৰি গুৰুতৰ সামাজিক পৰিণতিৰ সন্মুখীন হৈছিল।

গৃহযুদ্ধৰ সময়ত কেইবাগৰাকীও মহিলা আৰু ছোৱালী ৰিভেল্যুচনেৰী ইউনাইটেড ফ্ৰণ্ট (RUF)ৰ সৈনিক হৈছিল।

যুদ্ধৰ সময়ত মহিলাসকলে সংগঠিত এটা গোটে ছিয়েৰা লিয়ন মহিলা শান্তিৰ বাবে আন্দোলন প্ৰতিষ্ঠা কৰে আৰু শান্তিপূৰ্ণ প্ৰতিবাদ ব্যৱহাৰ কৰি যুদ্ধংদেহী দলসমূহৰ মাজত শান্তিৰ মধ্যস্থতা কৰাৰ চেষ্টা কৰে।

ছিয়েৰা লিয়নৰ মহিলাসকলৰ প্ৰজনন অধিকাৰ অতি সীমিত।২০০৭ চনলৈকে মহিলা আৰু ছোৱালীক তেওঁলোকৰ সন্মতি অবিহনে তেওঁলোকৰ পৰিয়ালে বিবাহপাশত আবদ্ধ কৰিব পাৰিছিল।[33]

ছিয়েৰা লিয়নত মাতৃ আৰু শিশুৰ মৃত্যুৰ হাৰ বিশ্বৰ ভিতৰতে সৰ্বাধিক।

ছিয়েৰা লিয়নৰ ১৬% প্ৰাপ্তবয়স্ক মহিলা আৰু ৭.৮% কিশোৰী ছোৱালীয়ে গৰ্ভনিৰোধক ব্যৱহাৰ কৰে।

২০১৩ চনত ছিয়েৰা লিয়নত কিশোৰীৰ গৰ্ভধাৰণৰ হাৰ বিশ্বৰ ভিতৰতে ৭ম স্থানত আছিল। ২০–২৪ বছৰ বয়সৰ ৩৮% ছিয়েৰা লিয়নী মহিলাই ১৮ বছৰ বয়সৰ আগতেই প্ৰথম সন্তান জন্ম দিছিল। কিশোৰী গৰ্ভাৱস্থা ছিয়েৰা লিয়নৰ উচ্চ মাতৃৰ মৃত্যুৰ হাৰত এটা প্ৰধান অৰিহণা যোগোৱা কাৰক৷ কিশোৰী মাতৃসকলৰ শিশুৰ বিচনাত মৃত্যুৰ ৪০%-৬০% আশংকা থাকে। ২০ বছৰৰ ঊৰ্দ্ধৰ মাতৃৰ পৰা জন্ম হোৱা শিশুতকৈ কিশোৰী মাতৃৰ পৰা জন্ম হোৱা শিশুৰ মৃত্যু বা জন্মৰ কিছু সময়ৰ পিছতে মৃত্যুৰ সম্ভাৱনা ৫০% বেছি।
## তথ্যসূত্ৰ

শ্ৰেণী:দেশভেদে নাৰী
ফাষ্ট আবুধাবি বেংক

ফাৰ্ষ্ট আবুধাবি বেংক (FAB) হৈছে সংযুক্ত আৰব আমিৰশ্বাহীৰ আবুধাবিত অৱস্থিত এটা বিত্তীয় প্ৰতিষ্ঠান। মধ্যপ্ৰাচ্যৰ অন্যতম বৃহৎ বেংক, ফাৰ্ষ্ট আবুধাবি বেংকৰ ভাৰতকে ধৰি বিশ্বৰ ১৯খন দেশত ইয়াৰ উপস্থিতি আছে।

## ইতিহাস
২০১৭ চনৰ এপ্ৰিল মাহত নেচনেল বেংক অৱ আবুধাবি (এনবিএডি) আৰু ফাৰ্ষ্ট গালফ বেংক (এফজিবি)ৰ একত্ৰীকৰণৰ জৰিয়তে ইয়াক প্ৰতিষ্ঠা কৰা হৈছিল।

ফাৰ্ষ্ট আবুধাবি বেংকে ২০১৯ চনত মুম্বাইত ভাৰতত প্ৰথমটো শাখা মুকলি কৰে। মুম্বাই শাখাই ভাৰতৰ কৰ্পৰেট, প্ৰতিষ্ঠানিক আৰু ধনী ক্লায়েণ্টসকলক বাণিজ্য বিত্ত, কোষাগাৰ সেৱা, প্ৰকল্প আৰু গাঁথনিগত বিত্ত, আৰু ছিণ্ডিকেচনকে ধৰি বহুতো বেংকিং সেৱা আগবঢ়ায়।

## তথ্য সংগ্ৰহ
কুকমিন বেংক

**কুকমিন বেংক** (কোৰিয়ান:주식회사 국민은행) হৈছে দক্ষিণ কোৰিয়াৰ এটা বেংক যিয়ে মূলতঃ দক্ষিণ কোৰিয়াত কাম কৰে, ইয়াৰ কেইটামান আন্তঃৰাষ্ট্ৰীয় শাখা চীন, হংকং, ভিয়েটনাম আদি দেশত আছে। ভাৰতৰ গুৰুগ্ৰামত ইয়াৰ শাখা কাৰ্যালয় আছে।

দক্ষিণ কোৰিয়াৰ সম্পত্তিৰ মূল্যৰ ভিত্তিত স্থান লাভ কৰা চাৰিটা বৃহৎ বেংকৰ ভিতৰত এই বেংকটো অন্যতম আৰু বিশ্বৰ ৬০তম বৃহত্তম বেংকৰ এটা। 

ভাৰতীয় শাখাটোৱে ইয়াৰ কৌশলগত অংশীদাৰ বেংক অৱ বৰোদাৰ সৈতে কাম কৰি ইতিমধ্যে অঞ্চলটোত কাম কৰি থকা আৰু প্ৰৱেশ কৰিব বিচৰা কোৰিয়ান কোম্পানীসমূহক বিভিন্ন বিত্তীয় সেৱা আগবঢ়ায়।

## ইতিহাস
২০০০ চনৰ ডিচেম্বৰ মাহত পুৰণি কুকমিন বেংক আৰু হাউছিং এণ্ড কমাৰ্চিয়েল বেংকৰ একত্ৰীকৰণত বৰ্তমানৰ কে বি কুকমিন বেংক গঠন কৰা হৈছিল। ষাঠিৰ দশকত কোৰিয়া চৰকাৰে বিশেষ উদ্দেশ্যত এই দুয়োখন প্ৰতিষ্ঠা কৰিছিল। মধ্যম আৰু কম আয়ৰ গ্ৰাহকৰ বাবে বিত্তীয় সেৱা প্ৰদানৰ দিশত সহায় কৰা কুকমিন বেংকক ১৯৯৫ চনত ব্যক্তিগতকৰণ কৰা হয়। 

এছিয়াৰ বিত্তীয় সংকটৰ সময়ত দুয়োটা বেংকে অন্যান্য আৰ্থিকভাৱে অসুবিধাগ্ৰস্ত বেংকসমূহ অধিগ্ৰহণ কৰিছিল। বেংক দুটাৰ একত্ৰীকৰণৰ আংশিক কাৰণ আছিল বেংকসমূহক ডাঙৰ আৰু সুস্থিৰ কৰাৰ চৰকাৰী নীতি। একত্ৰীকৰণৰ পিছত কেবিয়ে ক্ৰেডিট কাৰ্ড, বীমা আৰু দালাল প্ৰতিষ্ঠানকে ধৰি বিভিন্ন কোম্পানী অধিগ্ৰহণ কৰে, ২০০৮ চনত বৰ্তমানৰ বিত্তীয় গোটলৈ ৰূপান্তৰিত হয়। 

## তথ্য সংগ্ৰহ

শ্ৰেণী:বেংকিং প্ৰতিষ্ঠান
শ্ৰেণী:বিত্তীয় প্ৰতিষ্ঠান
শ্ৰেণী:বৈদেশিক বেংক
পেৰু

**পেৰু**, আনুষ্ঠানিকভাৱে **ৰিপাব্লিক অৱ পেৰু** দক্ষিণ আমেৰিকাৰ পশ্চিম অংশত অৱস্থিত এখন দেশ। ইয়াৰ উত্তৰে ইকুৱেডৰ আৰু কলম্বিয়া, পূবে ব্ৰাজিল, দক্ষিণ-পূবে বলিভিয়া, দক্ষিণে চিলি আৰু পশ্চিমে প্ৰশান্ত মহাসাগৰ। পেৰু এখন বিচিত্ৰ দেশ, যাৰ বাসস্থান পশ্চিমে প্ৰশান্ত মহাসাগৰীয় উপকূলীয় অঞ্চলৰ শুকান সমভূমিৰ পৰা আৰম্ভ কৰি এণ্ডিছ পৰ্বতৰ শিখৰলৈকে দেশখনৰ উত্তৰৰ পৰা দক্ষিণ-পূবলৈকে বিস্তৃত। প্ৰায় ৩.৩ কোটি জনসংখ্যাৰে পেৰু দক্ষিণ আমেৰিকাৰ চতুৰ্থ জনবহুল দেশ। ইয়াৰ ৰাজধানী হৈছে লিমা।

## ভূগোল
দক্ষিণ আমেৰিকাৰ পশ্চিম উপকূলত অৱস্থিত পেৰু এখন দেশ। ইয়াৰ মুঠ আয়তন ৪৯৬,২২৫ বৰ্গমাইল (১,২৮৫,২১৬ বৰ্গ কিলোমিটাৰ) আৰু ইয়াৰ সীমা ইকুৱেডৰ, কলম্বিয়া, ব্ৰাজিল, বলিভিয়া, চিলি আৰু প্ৰশান্ত মহাসাগৰৰ সৈতে ভাগ।

পেৰুৰ ভূগোল অতি বৈচিত্ৰময়, ইয়াৰ তিনিটা মূল ভৌগোলিক অঞ্চল আছে: উপকূল, এণ্ডিয়ান পৰ্বত আৰু আমাজন বৰ্ষাৰণ্য।

পেৰুত কেইবাটাও উল্লেখযোগ্য ভৌগোলিক বৈশিষ্ট্যও আছে, য'ত মৰুভূমিৰ তলত খোদিত কৰা বৃহৎ জিঅ'গ্লিফৰ শৃংখলা নাজকা লাইন আৰু পেৰু আৰু বলিভিয়াৰ সীমান্তত অৱস্থিত বিশ্বৰ সৰ্বোচ্চ নাও চলাচল কৰিব পৰা হ্ৰদ টিটিকাকা হ্ৰদ আদিও আছে।

## ইতিহাস
পেৰুৰ ইতিহাস খ্ৰীষ্টপূৰ্ব ৩২০০ চনৰ পৰাই আৰম্ভ হৈছিল যেতিয়া পেৰুৰ উপকূলীয় অঞ্চলত নৰ্টে চিকো সভ্যতা প্ৰতিষ্ঠা হৈছিল। প্ৰাক-কলম্বিয়ান আমেৰিকাৰ আটাইতকৈ ডাঙৰ সাম্ৰাজ্য হিচাপে পৰিগণিত হোৱা ইনকা সাম্ৰাজ্যই ১৫ শতিকাত উত্থান ঘটাই বৰ্তমানৰ কলম্বিয়াৰ পৰা চিলিলৈকে বিস্তৃত বিশাল ভূখণ্ডত শাসন কৰিছিল।

১৫৩২ চনত স্পেনিছ বিজয়ী ফ্ৰান্সিস্কো পিজাৰো পেৰুত উপস্থিত হৈ ইনকা সম্ৰাট আটাহুয়ালপাক দখল কৰে। ইয়াৰ লগে লগে পেৰুত স্পেইনৰ উপনিবেশিকৰণৰ আৰম্ভণি হয় আৰু ১৮২১ চনলৈকে চলি থাকে আৰু পেৰুৱে স্পেইনৰ পৰা স্বাধীনতা লাভ কৰে।

## ৰাজনীতি
পেৰু ৰাষ্ট্ৰপতি প্ৰতিনিধি গণতান্ত্ৰিক গণৰাজ্য, য'ত পেৰুৰ ৰাষ্ট্ৰপতি ৰাষ্ট্ৰৰ মুৰব্বী আৰু চৰকাৰৰ মুৰব্বী দুয়োটা। ৰাষ্ট্ৰপতিগৰাকী পাঁচ বছৰৰ বাবে নিৰ্বাচিত হয়, একেৰাহে কাৰ্যকালৰ বাবে পুনৰ নিৰ্বাচিত হোৱাৰ কোনো সম্ভাৱনা নাই।

পেৰুৰ কংগ্ৰেছ হৈছে চৰকাৰৰ বিধানসভা শাখা, ই একক চেম্বাৰে গঠিত আৰু ইয়াৰ ১৩০ জন সদস্যক পাঁচ বছৰৰ বাবে নিৰ্বাচিত কৰা হয়। কংগ্ৰেছৰ দায়িত্ব অন্যান্য কৰ্তব্যৰ লগতে আইন প্ৰণয়ন আৰু ৰাষ্ট্ৰীয় বাজেট অনুমোদন। ন্যায়পালিকা চৰকাৰৰ অন্যান্য শাখাৰ পৰা স্বাধীন আৰু উচ্চতম ন্যায়ালয়কে ধৰি আদালতৰ ব্যৱস্থাৰে গঠিত।

## তথ্য সংগ্ৰহ
ফংক

**ফংক** (/fɒŋk/) হ'ল ১৯৯০ৰ মেমফিছ ৰেপৰ দ্বাৰা প্ৰত্যক্ষভাৱে অনুপ্ৰাণিত হীপ-হোপ আৰু ট্ৰাম্প সংগীতৰ এটা উপ-শ্ৰেণী। SoundCloud প্লেটফৰ্মত প্ৰায়ে পোৱা এই সংগীতৰ বৈশিষ্ট্য হ'ল পুৰণি মেমফিছ ৰেপ টেপ আৰু ১৯৯০ৰ দশকৰ আৰম্ভণিৰ হীপ-হোপৰ নমুনা, য'ত প্ৰায়ে জাজ আৰু ফংকৰ উপাদানসমূহ সংযুক্ত কৰা হয়। এই প্ৰকাৰত অন্ধকাৰ শব্দ সৃষ্টিৰ বাবে চুপ আৰু স্ক্ৰিডৰ দৰে বিকৃত প্ৰণালী ব্যৱহাৰ কৰা হয়। 

প্ৰাৰম্ভিকভাৱে ২০০০ৰ দশকত দক্ষিণ আমেৰিকা যুক্তৰাষ্ট্ৰত, মূলতঃ হাউষ্টন আৰু মেমফিছত বিকশিত হৈছিল, এই শৈলীৰ প্ৰাৰম্ভী অগ্ৰণীসকলৰ ভিতৰত আছে ডিজে স্ক্ৰু, এক্স-ৰিয়েড, ডিজে স্পেনিছ ফ্লী, ডিজে স্কিকি, আৰু সামূহিক ত্ৰিছ ৬ মাফিয়াৰ। ২০১০ৰ দশকৰ শেষৰ ফালে, SoundCloudৰ দৰে ষ্ট্ৰীমিং প্লেটফৰ্মত, জাজ আৰু ক্লাছিক হীপ হ'পক অধিক গুৰুত্ব দিয়া হয়। 

টিকটক আৰু সামাজিক মাধ্যমত drift সম্প্ৰদায়ৰ দ্বাৰা জনপ্ৰিয় কৰা, "drift phonk" হৈছে ফংকৰ এটা উপ-প্ৰকাৰ যি ২০১০ৰ শেষৰ ফালে ৰাছিয়াত উদ্ভৱ হৈছিল; ইয়াৰ মুখ্য বৈশিষ্ট্যসমূহ হ'ল কাউবেল আৰু হাই বেছ ব্যৱহাৰ। ইয়াক সাধাৰণতে ড্ৰাইভিং গাড়ী দেখুওৱা ল'ফাই ভিডিঅ'ত ব্যৱহাৰ কৰা হয়। drift phonkৰ জনপ্ৰিয়তা বৃদ্ধিৰ লগে লগে, "phonk" শব্দটো মূল genre-ৰ বিপৰীতে উপ-জেনৰ সৈতে অধিক সম্পৰ্কিত হ'বলৈ আৰম্ভ কৰে। 

শ্ৰেণী:সংগীত